BasketStories - World Cup 2019 Home\nΕπιλέξτε όμιλο ή ομάδα για να εμφανιστεί η αντίστοιχη ανάλυση.\nΟ πρώτος όμιλος του Παγκοσμίου Κυπέλλου αποτελεί θεωρητικά το πιο βατό γκρουπ της διοργάνωσης, αφού απουσιάζει, όπως φαίνεται, η ομάδα που μπορεί να διεκδικήσει το κάτι παραπάνω και να φτάσει μακριά στο τουρνουά. Η διοργανώτρια Κίνα είναι πάντως η ομάδα με τις υψηλότερες προσδοκίες, βάσει έδρας, αλλά και συνολικής ποιότητας (σε σχέση με τον ανταγωνισμό του ομίλου), ενώ Πολωνία και Βενεζουέλα είναι δυνάμεις που δείχνουν ικανές να την κοντράρουν και να αξιώσουν την πρόκριση στους 16. Τον όμιλο συμπληρώνει η Ακτή Ελεφαντοστού, η ομάδα δηλαδή με τη μικρότερη μπασκετική παράδοση απ' όλες, που από θέση αουτσάιντερ, μπορεί κι αυτή με τη σειρά της να διεκδικήσει την έκπληξη σε έναν όμιλο εύκολο για ...όλους τους συμμετέχοντες.\n☛ Διάβασε περισσότερα\nΗ Πολωνία αναμένεται να είναι μια από τις μάλλον αδύναμες ομάδες του Παγκοσμίου Κυπέλλου. Με την πρώτη και τελευταία συμμετοχή της σε Παγκόσμιο Κύπελλο να χρονολογείται στο μακρινό 1967 και μόνο η πρόκριση της θεωρείται σημαντική επιτυχία. Όμως αν και δεν διαθέτει μεγάλη ποιότητα είναι μια σκληροτράχηλη ομάδα με κάποιους έμπειρους παίκτες που μπορεί να κάνει ζημιές όπως διαπιστώσαμε στο Ευρωμπάσκετ του 2017 όταν στην φάση των ομίλων η Εθνική μας την τελευταία αγωνιστική έπαιζε την πρόκριση απέναντι τους. Η ομάδα ως νατουραλιζέ διαθέτει τον γνωστό μας από το πέρασμα του από τον Παναθηναϊκό AJ Slaughter. Στις θέσεις 2 και 3 παρατηρείται μια πληρότητα καθώς εκτός του Slaughter υπάρχουν ο Adam Waczynski της Μάλαγα και ο Mateusz Ponitka που ολοκλήρωσε την σεζόν στην Λοκομοτίβ Κούμπαν, αμφότεροι πολύ καλοί σε επίπεδο Eurocup και με παραστάσεις Ευρωλίγκας. Πέρα από αυτούς βέβαια δεν υπάρχουν πολλά να δει κανείς. Η απουσία του πολύ έμπειρου και ποιοτικού Maciej Lampe σίγουρα θα στοιχίσει σε μια ομάδα που η ποιότητα δεν περισσεύει.\n↑ Επιστροφή στις ομάδες\n☛ Διάβασε την ολοκληρωμένη ανάλυση της ομάδας\nΕπιστροφή σε Μουντομπάσκετ για τους Ιβοριανούς μετά από εννιά χρόνια! Οι "Ελέφαντες" δεν έχουν να επιδείξουν κάποια μεγάλη μπασκετική ιστορία καθώς στο παρελθόν έχουν αγωνιστεί σε τρία Μουντομπάσκετ, με τη 13η θέση σ' αυτό του 1982 να είναι η καλύτερη στην ιστορία τους. Δεν θεωρούνται καν κλασσική αφρικανική δύναμη για του λόγου το αληθές. Το ρόστερ τους απαρτίζεται κυρίως από παίκτες που παίζουν στο εγχώριο πρωτάθλημα και στη Γαλλία (συνήθως στις μικρότερες κατηγορίες). Βρίσκονται σ' έναν ανοιχτό όμιλο με αντιπάλους τους οικοδεσπότες Κινέζους, τη Βενεζουέλα και την Πολωνία. Ναι μεν δεν τρομάζουν οι αντίπαλοι τους, αλλά πολύ δύσκολα θα χτυπήσουν την πρόκριση στην επόμενη φάση απ' την στιγμή μάλιστα που υπάρχουν και εξωαγωνιστικά προβλήματα μεταξύ ομοσπονδίας και παικτών.\nΗ Βενεζουέλα, στην τέταρτη της παρουσία σε τελική φάση Μουντομπάσκετ, ανήκει στο γκρουπ των αδύναμων ομάδων της διοργάνωσης. Στο παρελθόν υπήρχαν κάποιοι παίκτες που ξεχώριζαν (Καρλ Ερέρα, Όσκαρ Τόρες, Γκρέιβις Βάσκες και Ντόντα Σμιθ ως νατουραλιζέ) αλλά πλέον δεν υπάρχουν τέτοιου επίπεδου ονόματα στο ρόστερ της. Ωστόσο παρά το χαμηλό μπασκετικό της ταβάνι είναι αρκετά μαχητική ομάδα. Βρίσκονται σ' έναν ισορροπημένο όμιλο στον οποίο καμία ομάδα δεν αποτελεί φόβητρο και το μόνο σίγουρο είναι ότι θα παλέψουν όλα τα ματς. Προπονητής της Βενεζουέλας είναι ο Αργεντίνος Φερνάντο Ντούρο, ένας προπονητής που ξέρει το Βενεζουαλέζικο μπάσκετ καθώς έχει κατακτήσει το εγχώριο πρωτάθλημα δύο φορές (2015, 2018) αλλά δεν έχει κάποια εμπειρία από πρωταθλήματα/διοργανώσεις εκτός Λατινικής Αμερικής.\nΗ πιο πολυπληθής χώρα του πλανήτη δεν έχει πετύχει μέχρι στιγμής κάποια μεγάλη διάκριση στο παγκόσμιο μπάσκετ, είτε αυτό λέγεται Ολυμπιακοί Αγώνες είτε Μουντομπάσκετ. Η φετινή είναι ένατη συμμετοχή των Κινέζων στη διοργάνωση, ως οικοδεσπότες μάλιστα, με την όγδοη θέση στο παγκόσμιο του Καναδά το 1994 να είναι η καλύτερη της ιστορίας τους. Ωστόσο μιλάμε για την πιο μπασκετική χώρα της Ασίας, με άπειρες επιτυχίες σε ασιατικά πρωταθλήματα. Στα 00's υπήρχαν φιλοδοξίες για διάκριση με την παρουσία του Ming Yao στο ρόστερ και φαινόταν ότι σιγά σιγά θα επέλθει μια άνοδος στο κινέζικο μπάσκετ,mκάτι που δεν έγινε ποτέ εν τέλει. Προπονητής των Κινέζων απ' το 2017 είναι ο πρώην διεθνής forward Li Nan.mΒοηθός του είναι ο γνώριμος μας Γιάννης Χριστόπουλος στη δεύτερη θητεία του ως βοηθός προπονητή στον πάγκο της Κίνας μετά τις σεζόν 2013-2017.\nΟ δεύτερος όμιλος του Παγκοσμίου Κυπέλλου μπορεί να χαρακτηριστεί ως ένας από τους πιο ανταγωνιστικούς της πρώτης φάσης της διοργάνωσης, αφού τουλάχιστον τρεις από τις τέσσερις ομάδες που τον απαρτίζουν δείχνουν ικανές να διεκδικήσουν όχι απλώς την πρόκριση, αλλά και την πρώτη θέση που θα δώσει σημαντικό προβάδισμα για τη συνέχεια. Τουλάχιστον έτσι έδειχναν τα πράγματα μέχρι την απουσία του Αλεξέι Σβεντ, που πιθανώς φέρνουν την έμπειρη Ρωσία σε θέση αουτσάιντερ, πίσω από την άκρως ταλαντούχα Νιγηρία, αλλά και την παραδοσιακή δύναμη που ακούει στο όνομα Αργεντινή, που με το δίδυμο των Καμπάτσο-Λαπροβίτολα στα γκαρντ και την επιστροφή του Λουίς Σκόλα δείχνει ικανή να αναβιώσει μέρες δόξας. Τον όμιλο συμπληρώνει η Κορέα, ομάδα που δεν γεμίζει εξ αρχής το μάτι, διαθέτει όμως παίκτες εξαιρετικά ικανούς στο σκοράρισμα.\nΗ Εθνική ομάδα της Ρωσίας θα έπρεπε να έχει πάρα πολλούς λόγους ώστε να θεωρείται από τα φαβορί της διοργάνωσης. Ένας από αυτούς είναι φυσικά η προϊστορία της, με δύο ασημένια μετάλλια στα Μουντομπάσκετ του 1994 και του 1998, ένα χάλκινο στους Ολυμπιακούς του 2012 και βέβαια την κατάκτηση του Ευρωμπάσκετ του 2007. Ένας άλλος λόγος για να θεωρείτο η ομάδα από τα φαβορί είναι η ΤΣΣΚΑ Μόσχας. Εύκολα μπορεί να καταλάβει βέβαια κανείς τα λάθη σε αυτούς τους απλοϊκούς συλλογισμούς. H ιστορία δεν παίζει μπάσκετ και οι παίκτες του παρελθόντος (Καράσεφ, Κιριλένκο, Χόλντεν κλπ) δεν υπάρχουν πλέον, ενώ η σχέση της ΤΣΣΚΑ με το ρωσικό μπάσκετ είναι μόνο δυο-τρεις χρήσιμοι ρολίστες, οι οποίοι υπάρχουν και εδώ αλλά δύσκολα θα κάνουν την διαφορά. Τη διαφορά βέβαια θα την έκανε ο χαρισματικός Alexey Shved. Άναρχος μεν στο παιχνίδι του και δεχόμενος συχνά σκληρή κριτική για αυτό, σίγουρα όμως είναι ό,τι καλύτερο θα είχε να παρουσιάσει αυτή η ομάδα εντός του παρκέ. Ένας τραυματισμός όμως θα τον αφήσει εκτός Μουντομπάσκετ, με την Ρωσία πλέον να καλείται να βρει λύσεις από παίκτες είτε ρολίστες όπως προείπαμε, είτε χωρίς ιδιαίτερη εμπειρία σε μεγάλους αγώνες.\nΑργεντινή: η χώρα των γκαούτσος, του ταγκό και του Ντιέγκο Μαραντόνα. Κάπως έτσι θα ξεκινούσε ένα αντίστοιχο αφιέρωμα πριν 20 χρόνια, προσπαθώντας να αναλωθεί όσο γίνεται λιγότερο στα καθαρά μπασκετικά της χώρας. Μόνο που αυτά τα τελευταία 20 χρόνια, η Αργεντινή γνώρισε κοσμογονικές στιγμές στο μπάσκετ, με μία ομάδα-κόσμημα που απέκτησε φίλους σε όλα τα μήκη και πλάτη της γης. Ολυμπιακά και Παγκόσμια μετάλλια και παίκτες όπως ο Manu Ginobili, που άφησαν ολοκάθαρο το στίγμα τους στην παγκόσμια ιστορία του αθλήματος. Τελευταίος μοναχικός γκαούτσο εκείνης της παρέας ο Luis Scola, ακόμα στις επάλξεις, για 18ο καλοκαίρι στα χρώματα της Εθνικής του τα τελευταία 19 χρόνια, στο κυνήγι αρκετών ιστορικών ρεκόρ των Μουντομπάσκετ. Οι χρυσές εποχές για τον ίδιο και την ομάδα έχουν περάσει, το σύνολο όμως που θα παραταχθεί στα γήπεδα της Κίνας κάθε άλλο παρά αμελητέο μπορεί να χαρακτηριστεί. Η συντριπτική πλειοψηφία του ρόστερ αγωνίζεται στα γήπεδα της ACB με σημαντικές παραστάσεις από το υψηλότερο ευρωπαϊκό επίπεδο, με σημείο αναφοράς πλέον την γραμμή των γκαρντ, όπου δεσπόζει το ανάστημα (pun intended) του Facundo Campazzo.\nΗ (Νότια) Κορέα σίγουρα δεν είναι κάποια παγκόσμια υπερδύναμη του αθλήματος. Έχει όμως μία αρκετά μακρά πορεία σε Μουντομπάσκετ, καθώς το προσεχές θα είναι το όγδοο στο οποίο θα λάβει μέρος, χωρίς πάντως να έχει καταταγεί ποτέ στην πρώτη δεκάδα. Κάτι τέτοιο αναμένεται να συμβεί και στα γήπεδα της Κίνας, καθώς το παρόν ρόστερ είναι σίγουρα περιορισμένης δυναμικότητας. Παρόλα αυτά, η ομάδα της Κορέας βασίζεται σε έναν τρόπο παιχνιδιού που αν υποτιμηθεί μπορεί να προκαλέσει ζημιές και ο οποίος δεν είναι άλλος από τα τρίποντα. Γενικά οι Κορεάτες εδώ και χρόνια προσπαθούν να ισοσκελίσουν την αδυναμία τους κοντά στο καλάθι δημιουργώντας κατά κάποιον τρόπο μία σχολή που βασίζεται στο μακρινό σουτ αλλά και το γρήγορο τέμπο. Στη δημιουργία αυτού του κοινού τρόπου παιχνιδιού βοηθά το γεγονός ότι όλοι οι παίκτες της Εθνικής αγωνίζονται στο εγχώριο πρωτάθλημα, το οποίο με τη σειρά του έχει δημιουργήσει τα τελευταία χρόνια τη συγκεκριμένη ταυτότητα.\nΗ αξιοπρόσεκτη πορεία της Νιγηρίας την τελευταία δεκαετία συνεχίζεται φέτος με την παρουσία της στο Παγκόσμιο Πρωτάθλημα, την πρώτη μετά το 2006. Οι D'Tigers ήταν η πρώτη ομάδα που εξασφάλισε την πρόκριση, από τον Σεπτέμβριο του 2018 κιόλας. Πρόκειται για την αφρικανική ομάδα με το περισσότερο ταλέντο και την πλουσιότερη δεξαμενή παικτών. Τα τελευταία χρόνια μετρά σημαντικές διακρίσεις: Δύο προκρίσεις σε Ολυμπιακούς Αγώνες (2012 και 2016), ένα χρυσό (2015) και ένα αργυρό μετάλλιο (2017) σε Afrobasket και νίκες απέναντι σε χώρες με σημαντική μπασκετική παράδοση όπως οι Λιθουανία, Ελλάδα και Κροατία. Αναμφισβήτητα είναι αυτή τη στιγμή η μοναδική αφρικανική ομάδα που μπορεί να κοιτάξει στα μάτια τις ευρωπαϊκές και αμερικανικές υπερδυνάμεις. Όχι, δεν απέκτησε ξαφνικά η Νιγηρία μπασκετική υποδομή και κουλτούρα που την καθιέρωσε σε υπολογίσιμη παγκόσμια μπασκετική δύναμη. Η νιγηριανή διασπορά στις ΗΠΑ είναι η βάση της εθνικής ομάδας και η αιτία για τα σπουδαία αποτελέσματα των πρόσφατων χρόνων.\nΟ τρίτος όμιλος της πρώτης φάσης του φετινού Παγκόσμιου Κυπέλλου χωρίζεται σε γκρουπ δύο ταχυτήτων, με την Ισπανία να φιγουράρει ως το μεγάλο και αδιαφιλονίκητο φαβορί για την πρώτη θέση και φυσικά για ένα από τα μετάλλια της διοργάνωσης και τις ομάδες του Πουέρτο Ρίκο, του Ιράν και της Τυνησίας να παλεύουν για τη δεύτερη θέση που θα τις οδηγήσει στη φάση των 16 και θα στέψει με απόλυτη επιτυχία τη συμμετοχή τους στη διοργάνωση. Μπορεί το Πουέρτο Ρίκο να έχει το ...όνομα και θεωρητικά το πρώτο λόγο για την πρόκριση, ωστόσο δεν είναι και σε θέση να υποτιμήσει ομάδες που έχουν συνηθίσει να κερδίζουν στις δικές τους ηπείρους και έχουν αποκτήσει τη νοοτροπία του νικητή.\nΤο επερχόμενο Μουντομπάσκετ θα είναι το 13ο στην μπασκετική ιστορία των Ισπανών. Παρά τις πολλές συμμετοχές τους στη διοργάνωση, έχουν να επιδείξουν μόνο ένα μετάλλιο και μάλιστα το χρυσό, απέναντι στην Εθνική Ελλάδας στο Μουντομπάσκετ της Ιαπωνίας το 2006. Από εκείνη τη διοργάνωση κι έπειτα όμως ήταν που οι Ισπανοί καθιερώθηκαν ως υπερδύναμη στο Παγκόσμιο μπάσκετ, έχοντας κατακτήσει κάποιο μετάλλιο είτε σε Ευρωμπάσκετ είτε σε Ολυμπιακούς Αγώνες. Παρά την εμπειρία και την ποιότητα τους, ίσως διαθέτουν το χειρότερο ρόστερ τους σε διοργάνωση από το 2006 (πιθανώς με εξαίρεση του Ευρωμπάσκετ του 2013, όπου πάντως κατέκτησαν το χάλκινο μετάλλιο). Παραμένουν φυσικά υπολογίσιμος και πολύ επικίνδυνος αντίπαλος αλλά δεν τρομάζουν κανέναν. Marc Gasol, Ricky Rubio, Rudy Fernandez, Sergio Llull έχουν παίξει άπειρες φορές μαζί και αναμένεται να "κουβαλήσουν" την εθνική τους ομάδα όσο ψηλότερα γίνεται.\nΤο Ιράν των 82 εκατομμυρίων κατοίκων είναι μία από τις πολυπληθέστερες χώρες στον κόσμο, η μπασκετική του ιστορία όμως ξεκινάει αρκετά πρόσφατα. Μέχρι και μόλις πριν 15 χρόνια, δεν είχε να επιδείξει κάποιο μετάλλιο σε Πανασιατικά Πρωταθλήματα, πόσο μάλλον κάποια συμμετοχή σε Παγκόσμιο ή Ολυμπιακούς. Ώσπου ξαφνικά ήρθε η άνοιξη, με τη μορφή ενός πανύψηλου παιδιού των 218 εκατοστών και μίας πολύ σημαντικής και καλά δομημένης φουρνιάς παικτών γύρω του, η οποία οδήγησε το Ιράν σε πέντε μετάλλια στα τελευταία έξι Πανασιατικά (τα 3 εξ αυτών χρυσά) και σε παρουσίες (χωρίς κάποια διάκριση βέβαια) σε Παγκόσμια και Ολυμπιακούς. Τα χρόνια πλέον έχουν περάσει λίγο. Το παιδί των 218 εκατοστών παραμένει στην ομάδα και δεν είναι πλέον καθόλου "παιδί", βαδίζοντας αισίως στο 35ο έτος της ηλικίας του. Γύρω του η παλιά γενιά έχει αρχίσει και αποχωρεί σιγά σιγά και την θέση της παίρνει μία νέα, των παικτών γεννημένων μετά το 1990. Η φιλοσοφία πάντως του Ιράν παραμένει η ίδια: σχεδόν όλο το παιχνίδι της ομάδας περνάει από το ποστ και τον Haddadi (αν δεν καταλάβατε ήδη για ποιον μιλούσαμε), ο οποίος και είναι ο ηγέτης της εθνικής του εντός και εκτός παρκέ.\nΕίναι κοινός τόπος ότι Μουντομπάσκετ χωρίς Πουέρτο Ρίκο ...δεν γίνεται. Οι "αλέγκροι" νησιώτες της Καραϊβικής αποτελούν κάτι σαν το αλατοπίπερο της διοργάνωσης με διαχρονική και σημαίνουσα παρουσία, τουλάχιστον όσον αφορά στις τελευταίες δεκαετίες της ιστορίας του θεσμού. Η πραγματικότητα βέβαια είναι ότι πλέον δεν υπάρχουν προσωπικότητες όπως ο Jose Pikulin Ortiz, o Carlos Arroyo ή ακόμα και ο εν ενεργεία J.J. Barea, ο οποίος προτίμησε να μείνει εκτός καθώς προέρχεται από τραυματισμό. Έτσι, το βάρος πέφτει στη νεότερη γενιά Πορτορικάνων, με αιχμές του δόρατος τους έχοντες διεθνείς εμπειρίες Huertas και Clavell (13.2 και 12.4 π. μ.ο. αντίστοιχα στα προκριματικά), ενώ σαν "μάνα του λόχου" τον πολύπειρο πια Renaldo Balkman, που δήλωσε "παρών" 20 μέρες πριν το πρώτο τζάμπολ.\nΗ τροπαιούχος του τελευταίου Afrobasket αποτελεί μια από τις σημαντικότερες δυνάμεις του αφρικανικού μπάσκετ την τρέχουσα δεκαετία έχοντας καταγράψει τις μεγαλύτερες επιτυχίες της τα τελευταία δέκα χρόνια με δύο χρυσά (2011, 2017) και δύο χάλκινα (2009, 2015) μετάλλια. Η Τυνησία δεν διαθέτει μεγάλη εμπειρία από τις παγκόσμιες διοργανώσεις έχοντας καταγράψει μόλις μία συμμετοχή σε Παγκόσμιο Κύπελλο το 2010 και μια σε Ολυμπιακούς Αγώνες το 2012. Το ρόστερ παρ' όλα αυτά αποτελείται από παίκτες που γνωρίζουν ο ένας τον άλλον καθώς κατά τα 9/12 πρόκειται για την ίδια δωδεκάδα που θριάμβευσε στο τελευταίο Παναφρικανικό Κύπελλο. Παίκτες όπως οι Ben Romdhane, Radhouane Slimane, Nizar Knioua, Mohamed Hadidade και Mokthar Ghyaza όχι μόνο συνέβαλαν στην κατάκτηση του πρώτου Αφρικανικού τίτλου στην ιστορία της χώρας τους το 2011, αλλά είχαν συμμετάσχει και στην τελευταία παρουσία της Τυνησίας σε Παγκόσμιο Κύπελλο το 2010 στην Τουρκία.\nΟ τέταρτος όμιλος της πρώτης φάσης του Παγκοσμίου Κυπέλλου περιλαμβάνει δύο από τις πλέον παραδοσιακές ευρωπαϊκές δυνάμεις του αθλήματος, η μία εκ των οποίων δίνεται από πολλούς ως το μεγάλο φαβορί της διοργάνωσης. Σωστά, πάνω και από τις ΗΠΑ. Αναφερόμαστε φυσικά στη Σερβία, η οποία έχει στο ρόστερ της παίκτες όπως οι Jokic, Bogdanovic, Bjelica, Marjanovic και όχι μόνο, αποτελώντας έτσι το ακλόνητο φαβορί του ομίλου. Από κοντά της και η Ιταλία, με τους δικούς της σταρ όμως να μην κάνουν την κατάλληλη προετοιμασία λόγω τραυματισμών. Οι δυο τους πάντως αναμένεται να πάρουν την πρόκριση για την επόμενη φάση εύκολα ή δύσκολα. Το "δύσκολα" έχει να κάνει με τη γνώμη που θα έχουν κυρίως οι Φιλιππίνες του Andray Blatche, μιας που η Αγκόλα μοιάζει να είναι η πιο αδύναμη ομάδα από τις τέσσερις.\nΗ Ανγκόλα βρίσκεται στην τελική φάση του Παγκοσμίου Κυπέλλου μετρώντας την πέμπτη διαδοχική συμμετοχή της σε Μουντομπάσκετ αποτελώντας έτσι την πιο συνεπή εθνική ομάδα της αφρικανικής ηπείρου. Η πρώτη σε κατακτήσεις ομάδα του Αφρομπάσκετ με 11 συνολικά και 17 μετάλλια στον θεσμό δεν είχε αντίστοιχη πορεία στην τελευταία διοργάνωση καταλαμβάνοντας την έβδομη θέση και μένοντας εκτός τετράδας μετά από 36 χρόνια. Το ρόστερ της ομάδας αποτελείται στη συντριπτική του πλειοψηφία με παίκτες που αγωνίζονται στο πρωτάθλημα της Ανγκόλας με λίγα ονόματα να ξεχωρίζουν όπως αυτά των Moreira, Moore, Morais, Paulo και Domingos οι οποίοι αναμένεται να είναι οι τέσσερις παίκτες που θα "κουβαλήσουν το περισσότερο κουπί" επιθετικά έχοντας καταγράψει τις κορυφαίες επιδόσεις σε παραγωγή πόντων στα παιχνίδια των προκριματικών. Ο μέσος όρος ηλικίας της ομάδας είναι αρκετά υψηλός με αποκορύφωμα την παρουσία του 40χρονου Eduardo Mingas. Ο πολύπειρος φόργουορντ της ομάδας με τη συμμετοχή του στο Παγκόσμιο Κύπελλο θα μπει στο κλειστό club των παικτών που έχουν καταγράψει στο ιστορικό τους πέντε συμμετοχές σε Μουντομπάσκετ.\nΟι Φιλιππίνες συμμετείχαν στο πιο πρόσφατο Παγκόσμιο Κύπελλο, αυτό της Ισπανίας το 2014, μετά από την τελευταία συμμετοχή τους η οποία χρονολογείται το 1978. Στο μεγάλο αυτό μεσοδιάστημα υπήρξαν αρκετοί αποκλεισμοί, αλλά ακόμα και τιμωρίες (2002, 2006) ενώ το 1986 παρότι οι Φιλιππίνες ήταν Πρωταθλητές Ασίας παραιτήθηκαν από το δικαίωμα συμμετοχής τους στο Μουντομπάσκετ εξαιτίας έλλειψης οικονομικών πόρων. Η τρέχουσα ομάδα βασίζεται από τη μία στις παλιοσειρές της ομάδας όπως οι Blatche (που επιλέχθηκε ξανά ανάμεσα σε αρκετούς νατουραλιζέ), Lee, Norwood, Barroca και Aguilar και από την άλλη στο "νέο αίμα" που θα δώσει τη θέση του σε μεγάλους σε ηλικία παίκτες με σημαντική συμβολή (όπως οι Lassiter, Castro και William) με παίκτες όπως ο 23χρονος Bolick και οι 25χρονοι Ravena και Perez που λαμβάνουν τη σκυτάλη στην εθνική του ομάδα. Η ομάδα της νοτιοανατολικής Ασίας έχει πετύχει το βασικό της στόχο με τη συμμετοχή της στη κορυφαία διοργάνωση του παγκόσμιου μπάσκετ και θα προσπαθήσει να διασκεδάσει την παρουσία της και να αφήσει το δικό της στίγμα.\nΗ Ιταλία επιστρέφει μετά από καιρό στο Παγκόσμιο Κύπελλο και ελπίζει σε μια διάκριση ύστερα από χρόνια ξηρασίας. Ο Romeo Saccheti το 2017 αντικατέστησε τον Ετόρε Μεσσίνα και έχει καταφέρει να δώσει αρχές στο παιχνίδι των Ιταλών. Πολλοί ίσως περΙπλανήθηκαν από την εικόνα τους στο τουρνουά Ακρόπολις όμως δεν πρέπει να ξεχνάμε ότι παρατάχθηκαν χωρίς τους Γκαλινάρι και Ντατόμε, δυο από τους μεγαλύτερους σταρ τους. Η αρχική τους πεντάδα θα έχει τους Hackett, Belinelli, Datome, Gallinari και έναν εκ των Brooks, Biligha δηλαδή συνδυάζει σκληράδα με πολύ μεγάλη επιθετική ποιότητα. Ουσιαστικά η πεντάδα τους αποτελείται από δυο πολύ καλούς σκόρερ σε επίπεδο NBA, έναν πολύ καλό σκόρερ σε επίπεδο Euroleague και δυο παίκτες με σημαντική εμπειρία που αποδέχονται τον ρόλο τους, είναι σκληροί αμυντικά και δεν απαιτούν πολλές μπάλες. Στο βάθος οι Ιταλοί υστερούν όμως αυτή η πεντάδα αν δέσει μπορεί να κερδίσει σχεδόν οποιονδήποτε στην καλή της μέρα.\nΗ πιο επιτυχημένη δύναμη του γιουγκοσλαβικού μπάσκετ μετά τη διάλυση της Ενωμένης Γιουγκοσλαβίας βρίσκεται για ακόμα μια φορά στην τελική φάση του Παγκοσμίου Κυπέλλου με σκοπό να καταγράψει άλλη μια χρυσή σελίδα στην πλούσια ιστορία της. Η δευτεραθλήτρια κόσμου Σερβία βάσει της κατάταξης της στο τελευταίο Μουντομπάσκετ (2014), αλλά και στους Ολυμπιακούς του 2016 δύο χρόνια αργότερα θέλει όχι απλά να υπερασπιστεί τα κεκτημένα της, αλλά και να πετύχει το απόλυτο, δηλαδή το τρίτο χρυσό μετάλλιο σε παγκόσμιο κύπελλο μετά τις κατακτήσεις του 1998 στην Αθήνα και το 2002 στην Ινδιανάπολη. Οι φιλοδοξίες της σερβικής ομάδας δεν είναι καθόλου ουτοπικές, καθώς η ποιότητα του ρόστερ όσο και ο... καταιγισμός ελλείψεων του πρώτου φαβορί για το χρυσό - δηλαδή της ομάδας των Ηνωμένων Πολιτειών - ανέβασαν τη Σερβία στην κορυφή των power rankings ανάμεσα στο σύνολο των ομάδων της διοργάνωσης. Ο Sasha Djordjevic έχει την τύχη να διαθέτει στο έμψυχο δυναμικό των παικτών του πέντε NBAers (Jokic, Marjanovic, Bogdanovic, Bjelica και πλέον Guduric) ανάμεσα σε έμπειρους και άκρως ποιοτικούς παίκτες των ευρωπαϊκών παρκέ όπως οι Euroleague stars Nikola Milutinov και Vasilije Micic.\nΟ πέμπτος όμιλος της πρώτης φάσης του φετινού Παγκοσμίου Κυπέλλου περιλαμβάνει το πιο εμπορικό όνομα της διοργάνωσης και την πρωταθλήτρια των δύο προηγούμενων διοργανώσεων ΗΠΑ, μαζί με τις Τουρκία, Τσεχία και Ιαπωνία. Μπορεί η ομάδα των Ηνωμένων Πολιτειών να απέχει πολλά ...μπασκετικά χιλιόμετρα από τις υπόλοιπες, συνολικά όμως πρόκειται για έναν από τους πιο ανταγωνιστικούς ομίλους του Παγκοσμίου Κυπέλλου, αφού και οι τρεις άλλες χώρες δείχνουν ικανές να διεκδικήσουν, η καθεμιά με τις πιθανότητές της, την πρόκριση, μέσω της δεύτερης θέσης και πλην της αναμενόμενης πρωτιάς της ομάδας του Γκρεγκ Πόποβιτς, τίποτα δεν θα πρέπει να θεωρείται δεδομένο.\nΗ συμμετοχή στο Μουντομπάσκετ τείνει να γίνει ...συνήθεια για την ομάδα της Τουρκίας, καθώς αυτή είναι η πέμπτη συνεχόμενη παρουσία της στην τελική του φάση. Το εντυπωσιακό, δε, είναι πώς αυτές οι πέντε είναι και οι μοναδικές συμμετοχές της από καταβολής του θεσμού! Πάντως, οι συμμετοχές αυτές κάθε άλλο παρά "διακοσμητικές" ήταν, καθώς μόνο το 2002 δεν κατάφερε να μπει στην τελική οχτάδα της κατάταξης. Κορωνίδα των επιτυχιών αποτελεί φυσικά η συμμετοχή της στον τελικό του 2010, όπου ως γηπεδούχος έφτασε αήττητη έως εκεί, όπου και παραδόθηκε στην ανωτερότητα των Η.Π.Α. Παρότι οι Τούρκοι έχουν παρουσιάσει πιο ταλαντούχα ρόστερ στο παρελθόν, στις τάξεις των γειτόνων υπάρχει αισιοδοξία, λόγω της καθολικής συμμετοχής όλων των άσσων του ΝΒΑ (Ilyasova, Osman, Korkmaz), πλην του Kanter φυσικά που απέχει για μη αγωνιστικούς λόγους. Οι τρεις αυτοί σε συνδυασμό με τον νατουραλιζέ τρελο-Wilbekin μπορούν να δώσουν σκορ και ποιότητα σε ένα κατά τα άλλα μετριότατο ρόστερ.\nΈπειτα από μία συνεπή παρουσία σε Ευρωμπάσκετ την τελευταία δεκαετία, η Τσεχία κατάφερε να προκριθεί για πρώτη φορά, ως ανεξάρτητο κράτος, σε τελική φάση Παγκοσμίου Πρωταθλήματος. Το τσέχικο μπάσκετ δείχνει αναγεννημένο την τελευταία εξαετία, με κορυφαία επιτυχία την 6η θέση στο Ευρωμπάσκετ του 2015. Υπάρχει μία σχετικά ικανοποιητική παραγωγή παικτών, με τους περισσότερους Τσέχους διεθνείς να αγωνίζονται είτε κυρίως στο εξωτερικό είτε στην υπερδύναμη του τσεχικού μπάσκετ Νymburk. Ξεχωρίζει φυσικά το δίδυμο Satoransky-Vesely, το οποίο δυστυχώς δεν θα έχουμε την ευκαιρία να απολαύσουμε στα παρκέ της Κίνας καθώς ο ψηλός της Fenerbahce έμεινε εκτός λόγω τραυματισμού. Το βάρος έτσι θα πέσει πάνω στον point guard των Bulls, τον οποίο θα πλαισιώσουν ο βασικός κορμός παικτών της Nymburk (Hruban, Pumprla, Bohacik, Kryz, Peterka), ο θηριώδης Balvin της Gran Canaria και ο επίσης ξενιτεμένος Auda της ιταλικής Pistoia. Νατουραλιζέ της ομάδας, το "πολυεργαλείο" Blake Schilb.\nDeja Vu. Ο όρος προμνησία περιγράφει την αίσθηση ότι κάποιος έχει δει ή βιώσει ξανά στο παρελθόν μία κατάσταση [Wikipedia (2019)]. Υπάρχει μια περιοδικότητα (~10-14 ετών) όπου οι ΗΠΑ τρώνε ένα στραπάτσο μετά από χρόνια επιτυχιών και έπειτα κατεβάζουν ό,τι καλύτερο έχουν (1992/2008) για να δείξουν ποιος είναι το αφεντικό. Έπειτα το επίπεδο αλαζονείας ανεβαίνει με τους πρωτοκλασάτους να γυρνάνε την πλάτη και να θεωρούν δεδομένες τις επιτυχίες (πχ 2002 και ίσως ...2019) και μετά επανερχόμαστε στην πρότερη κατάσταση όπου στέλνουν ότι καλύτερο έχουν κ.ο.κ. Το φετινό ρόστερ είναι έκτακτης ανάγκης και σχετικά "φτωχό" σε ταλέντο σε σχέση με τους 30 που είπαν όχι. Ο Mitchell σε πρόσφατες δηλώσεις του είπε ότι οι αντίπαλες ομάδες μυρίζουν "αίμα" με την κατάσταση που επικράτησε και τα πολλαπλά άκυρα από τους αστέρες του ΝΒΑ. Ο Popovich έχει ένα σύνολο από καλούς έως πολύ καλούς ατομικά παίκτες, χωρίς όμως κάποιον από το πάνω ράφι και μένει να δούμε αν το πλην της ανυπαρξίας superstar μπορεί να γίνει συν από τον Pop, παρουσιάζοντας ομοιογένεια με δυνατή άμυνα και γρήγορο transition.\nΗ χώρα του ανατέλλοντος ηλίου προετοιμάζεται για τους Ολυμπιακούς Αγώνες της επόμενης χρονιάς, με την εθνική ομάδα μπάσκετ να κινείται σε αντίστοιχους ρυθμούς. Οι Ιάπωνες θέλουν να παρουσιαστούν όσο πιο ανταγωνιστικοί γίνεται και η αφετηρία της προετοιμασίας τους είναι το φετινό Παγκόσμιο Πρωτάθλημα. Οι προϋποθέσεις δείχνουν ιδανικές καθώς το ιαπωνικό μπάσκετ διανύει μία από τις καλύτερες περιόδους της ιστορίας του. Η επιλογή του Rui Hachimura στο νούμερο 9 του φετινού draft και η παρουσία του Yuta Watanabe στους Memphis Grizzlies πιστοποιούν την ανοδική πορεία του αθλήματος στην Ιαπωνία. Στο ίδιο συμπέρασμα συναινεί και η σοβαρή αναβάθμιση του εγχώριου πρωταθλήματος, ενός εκ των κορυφαίων λιγκών πλέον στην ασιατική ήπειρο. Στη B.League αγωνίζονται μεταξύ άλλων παίκτες όπως οι Milan Macvan, Alex Kirk, Ike Diogu, Jeff Ayres και Richard Hendrix. Παρά το γεγονός πως το 2014 αποβλήθηκαν για διάστημα ενός έτους από όλες τις διοργανώσεις της FIBA, οι Ιάπωνες εργάστηκαν μεθοδικά και επανήλθαν δριμύτεροι. Μπήκαν στην τετράδα του FIBA Asia Cup το 2015, αγωνίστηκαν στον προολυμπιακό τουρνουά το 2016 και φέτος θα αγωνιστούν στο Παγκόσμιο Κύπελλο για πρώτη φορά μετά το 2006.\nΣτον έκτο όμιλο της πρώτης φάσης του φετινού Παγκοσμίου Κυπέλλου ξεχωρίζει, σαφέστατα, η παρουσία της δικής μας Εθνικής ομάδας, όπου αποτελεί και το ξεκάθαρο φαβορί για την πρωτιά του ομίλου, ενώ σε δεύτερο πλάνο ακολουθούν η Βραζιλία και το Μαυροβούνιο, που η λογική λέει πως θα παλέψουν για τη δεύτερη θέση και την πρόκριση στους «16» του τουρνουά. Η ομάδα της Νέας Ζηλανδίας φαίνεται πως θα έχει συμπληρωματικό ρόλο στον όμιλο, όποιος όμως κάνει το λάθος να τους ξεγράψει, σίγουρα θα έρθει αντιμέτωπος με δυσάρεστες εκπλήξεις, με την ομάδα της Ωκεανίας να αποτελεί παραδοσιακά μία από τις σκληρότερες τέτοιων τουρνουά.\nΗ ομάδα μας συμπληρώνει φέτος ακριβώς δέκα χρόνια από την τελευταία της διάκριση, με το χάλκινο μετάλλιο στο EuroBasket του 2009 της Πολωνίας να αποτελεί, όπως έδειξε και η πορεία, το «κύκνειο άσμα» της χρυσής πενταετίας (2004-09) των μεγάλων επιτυχιών. Η δεκαετία που διανύουμε δεν ήταν ανάλογη των περασμένων σε καμία περίπτωση, με την Εθνική να παίρνει μεν μέρος και στα δύο τουρνουά Μουντομπάσκετ που έχουν διεξαχθεί (Τουρκία 2010, Ισπανία 2014) να έχει, όμως, μείνει αντίστοιχες φορές εκτός της οχτάδας των τουρνουά και έτσι η νίκη μας στον αλήστου μνήμης ημιτελικό κόντρα στην Team USA το 2006 στη Σαϊτάμα και το ασημένιο μετάλλιο τελικά να παραμένει μέχρι και σήμερα η μεγαλύτερη διάκρισή μας σε Παγκόσμιο Κύπελλο. Τα ...κόζα, βέβαια, φέτος φαντάζουν διαφορετικά και ο λόγος δεν είναι άλλος από την παρουσία του απόλυτου superstar της διοργάνωσης, τον MVP του φετινού NBA, που φοράει γαλανόλευκα. Ο Γιάννης Αντεντοκούνμπο είναι εδώ και καλείται να οδηγήσει τη χώρα μας στην πρώτη της μεγάλη επιτυχία τα τελευταία χρόνια. Ο ηγέτης των Μπακς, πάντως, δεν είναι μόνος του αφού το ...supporting cast μόνο αμελητέο δεν είναι.\nΊσως η πρώτη εικόνα που έρχεται στο μυαλό κάποιου μπασκετόφιλου από τη Νέα Ζηλανδία να είναι η Χάκα. Χορός κατά βάση πολεμικός, που εν ολίγοις αποτυπώνει και τη σοβαρότητα και σημασία που δίνουν στις εθνικές τους ομάδες (οποιουδήποτε σπορ) οι Νεοζηλανδοί. Όποιος αντίπαλος όμως μείνει σε αυτήν την "καρτουνίστικη" εικόνα για τους Νεοζηλανδούς θα έχει κάνει ολέθριο λάθος. Πρόκειται για μία από τις πιο σκληρές ομάδες της διοργάνωσης, που μπορεί να μην έχει το επιθετικό ταλέντο άλλων αλλά δεν πρόκειται να αφήσει φάση να πάει χαμένη. Χαρακτηριστικό παράδειγμα της ιστορία της η 4η θέση στο Μουντομπάσκετ του 2002, αγωνιζόμενη μάλιστα σχεδόν σε όλο το τουρνουά χωρίς το μεγάλο της αστέρα τότε Sean Marks. Κάτι αντίστοιχο φυσικά συμβαίνει και τα τελευταία χρόνια με τον Steven Adams, ο οποίος βέβαια για να θεωρηθεί απουσία για την ομάδα θα πρέπει πρώτα κάποια στιγμή να αγωνιστεί έστω και σε ένα τουρνουά με αυτήν...\nΗ μοναδική χώρα, μαζί με τις ΗΠΑ προφανώς, που δεν έχει απουσιάσει από καμία διοργάνωση Παγκοσμίου Κυπέλλου δεν είναι άλλη από την Βραζιλία, με την ομάδα της Λατινικής Αμερικής να δίνει αδιάλειπτα το παρόν και στις 18 διοργανώσεις, μαζί με αυτή που έρχεται στην Κίνα, από το Μουντομπάσκετ του 1950 της Αργεντινής και εντεύθεν. Στις πρώτες έξι, μάλιστα, από αυτές δεν απουσίαζε ποτέ από την τετράδα έχοντας δύο κατακτήσεις (1959 Χιλή, 1963 Βραζιλία), δύο ασημένια μετάλλια (1954 Βραζιλία, 1970 Γιουγκοσλαβία), μία τρίτη θέση (1967 Ουρουγουάη) και μία τέταρτη (1950 Αργεντινή). Στις επόμενες δύο δεκαετίες, έως και το 1990 δηλαδή, τα μετάλλια μπορεί να λιγόστεψαν (χάλκινο το 1978 στις Φιλιππίνες) αλλά η Βραζιλία εμφανιζόταν μόνιμα μέσα στις 8 καλύτερες του κόσμου και στα πέντε τουρνουά που ακολούθησαν αυτό της Γιουγκοσλαβίας. Στην πιο σύγχρονη ιστορία τα πράγματα μπορεί να μην είναι ακριβώς τα ίδια, με τη «Σελεσάο» να έχει μονάχα δύο παρουσίες, σε έξι διοργανώσεις, στην οκτάδα των Μουντομπάσκετ (2002 ΗΠΑ, 2014 Ισπανία), παραμένει όμως μέχρι τις μέρες μας μία σταθερά της παγκόσμιας καλαθοσφαίρισης, με παίκτες θρύλους του αθλήματος να έχουν προέλθει από τις τάξεις της.\nΤο Μαυροβούνιο είναι, ως γνωστόν, η τελευταία χώρα που ανεξαρτητοποιήθηκε από την πάλαι ποτέ ενωμένη Γιουγκοσλαβία. Μέχρι το 2006 ήταν μέρος της Σερβίας, όπου μάλιστα ως "Σερβία-Μαυροβούνιο" είχαν φτάσει στις κατακτήσεις των Μουντομπάσκετ του 1998 και του 2002. Πρόκειται λοιπόν για (άλλη μία) βαθιά μπασκετική χώρα, που καλείται στα γήπεδα της Κίνας να κρατήσει ψηλά τη γιούγκικη παράδοση, με δεδομένες τις απουσίες χωρών όπως η Κροατία και η Σλοβενία. Είναι η πρώτη συμμετοχή της ανεξάρτητης χώρας σε τελική φάση Μουντομπάσκετ, ενώ αντίστοιχα και στα Ευρωμπάσκετ που έχει συμμετάσχει δεν έχει καταφέρει κάτι ιδιαίτερο ως τώρα. Παρ όλα αυτά, το ρόστερ διαθέτει μερικούς ιδιαίτερα ποιοτικούς παίκτες και σίγουρα η Εθνική ομάδα του Μαυροβουνίου δεν μπορεί να υποτιμηθεί από κανέναν αντίπαλο, ακόμα και στον έκτο όμιλο, που γενικά μπορεί να θεωρηθεί από τους αρκετά ανταγωνιστικούς της πρώτης φάσης του Παγκοσμίου Κυπέλλου. Σε αυτή τη διοργάνωση το όνομα που ξεχωρίζει για τους Μαυροβούνιους δεν είναι άλλο από τον Nikola Vucevic, έναν από τους πιο σταθερούς σέντερ της δεκαετίας στα γήπεδα του ΝΒΑ, με 15.7 πόντους και 10.1 ριμπάουντ μέσο όρο καριέρας εκεί. Στο τιμόνι της ομάδας συναντάμε τον 49χρονο Zvezdan Mitrovic, πρωταθλητή Γαλλίας φέτος με την ASVEL.\nΈνας όμιλος με σχεδόν προδιαγεγραμμένες θέσεις φαντάζει ο έβδομος του φετινού Παγκοσμίου Κυπέλλου, με τις δύο ευρωπαϊκές ομάδες να είναι κάτι παραπάνω από φαβορί για την πρόκριση στις «16» καλύτερες του κόσμου. Γαλλία και Γερμανία, λοιπόν, όλα δείχνουν πως θα κάνουν το «ένα – δύο» στην κατάταξη, με τους Δομινικανούς να έχουν στα χαρτιά το πάνω χέρι έναντι των Ιορδανών, που συμπληρώνουν τον όμιλο. Το ασιατικό σύνολο, βέβαια, θα ψάξει τη μία νίκη που του αναλογεί κόντρα στους συχνά αφελείς Αμερικανούς, νίκη που θα στέψει με απόλυτη επιτυχία, ήδη από την πρώτη φάση, τη συμμετοχή τους στη διοργάνωση.\nΗ Δομινικανή Δημοκρατία ξεκίνησε με αρκετά όνειρα την προετοιμασία της για το φετινό Παγκόσμιο Πρωτάθλημα. Οι παράγοντες της εθνικής ομάδας, με επικεφαλής τον team manager πλέον και παλαίμαχο NBAer Francisco Garcia, ξεκίνησαν από τον Απρίλιο κιόλας τις επαφές και συζητήσεις με τους μεγάλους αστέρες της χώρας, Al Horford και Karl Towns, σχετικά με ενδεχόμενη παρουσία τους στην Κίνα. Οι ελπίδες αποδείχθηκαν φρούδες όμως καθώς ο Horford έθεσε εαυτόν εκτός ομάδας αμέσως μετά την συμφωνία του με τους 76ers ενώ ο Towns δεν αποδέχθηκε την πρόσκληση. Άφαντος παραμένει εδώ και δύο χρόνια ο James Feldeine και σαν να μην έφτανε αυτό, εκτός ομάδας τέθηκε επίσης και ο πρώην NBAer Angel Delgado, o οποίος αρχικά είχε εκδηλώσει την πρόθεση να αγωνιστεί. Το κερασάκι στην τούρτα ήταν η πρόσφατη αποχώρηση του Edgar Sosa, ενός εκ των πιο έμπειρων Δομινικανών παικτών. O Sosa αρνήθηκε τη συμμετοχή στο Παγκόσμιο Πρωτάθλημα διότι οι γιατροί της εθνικής ομάδας δεν του επέτρεψαν να χρησιμοποιεί επιδέσμους στους αστραγάλους του! Μετά από τις παραπάνω εξελίξεις, οι ελπίδες των Δομινικανών για κάποια διάκριση έχουν περιοριστεί σημαντικά. Η κλήρωση άλλωστε στον ίδιο όμιλο με Γαλλία και Γερμανία δεν άφηνε εξαρχής μεγάλα περιθώρια για αισιοδοξία.\nΗ Γαλλία είναι εδώ και δεκαετίες μια παραδοσιακή δύναμη του ευρωπαϊκού και παγκοσμίου μπάσκετ. Τα τελευταία χρόνια μάλιστα βρίσκεται σε περίοδο ακμής, γεγονός που πιστοποιείται από την τρίτη θέση που διαθέτει στην κατάταξη της FIBA. Είναι η πρωταθλήτρια Ευρώπης του 2013 και η κάτοχος του χάλκινου μεταλλίου στο προηγούμενο Παγκόσμιο Πρωτάθλημα του 2014. Πρόκειται για μια πλήρη ομάδα σε όλες τις θέσεις του ρόστερ, που αναμένεται να πρωταγωνιστήσει και φέτος στο τουρνουά. Συνδυάζει εμπειρία από το ΝΒΑ και την Ευρωλίγκα με παίκτες που είχαν σημαντικό ρόλο στις ΗΠΑ και πρωταγωνιστούσαν στην Ευρώπη. Σε σχέση με το πρόσφατο παρελθόν βέβαια η ομάδα της Γαλλίας έχει περάσει από ένα στάδιο ανανέωσης. Η παλιά φουρνιά των Πάρκερ-Ντιαό-Πιετρούς έχει αποσυρθεί αφήνοντας τις τύχες της ομάδας στους Μπατούμ-Γκομπέρ-Φουρνιέ-Ντε Κολό. Δεν είναι όμως μόνο αυτοί. Το βαρύ φορτίο να διαδεχθεί τον Πάρκερ (ως θέση) έχει αναλάβει ο Φρανκ Ντιλικινά, μια από τις ελπίδες των Νιου Γιορκ Νικς για το μέλλον. Υπάρχουν παίχτες με εμπειρία στην Ευρώπη, όπως ο Πουαριέ, που φέτος θα κάνει το μεγάλο βήμα απέναντι παίζοντας στους Σέλτικς, αλλά και οι Λαμπεϊρί και Λεσόρ, οι οποίοι δίνουν το αθλητικό στοιχείο στη γραμμή ψηλών των «τρικολόρ».\nΗ Γερμανία είναι εδώ και δεκαετίες μια σταθερή αξία στο ευρωπαϊκό μπάσκετ. Είναι μια ομάδα, που συνηθίζει να στηρίζεται σε έναν σούπερ σταρ που παίρνει την ομάδα πάνω του για να την οδηγήσει στην επιτυχία. Στο παρελθόν αυτό το ρόλο είχε ο Ντέτλεφ Σρεμπφ (όποτε κατέβαινε να παίξει με την εθνική), στη συνέχεια ο μεγάλος Ντιρκ Νοβίτσκι και τα τελευταία χρόνια το ρόλο του ηγέτη έχει αναλάβει ο Ντένις Σρόντερ. Παρόλα αυτά τη μεγαλύτερη επιτυχία της ιστορίας της η Γερμανία την έχει πετύχει χωρίς κανέναν από τους τρεις αυτούς σταρ! Ήταν το 1993 όταν και αναδείχτηκε πρωταθλήτρια Ευρώπης μέσα στην έδρα της χάρη σε καλάθι και φάουλ του Κρίστιαν Βελπ στην τελευταία επίθεση του τελικού εναντίον της Ρωσίας. Στο φετινό της ρόστερ ξεχωρίζει φυσικά ο πόιντ γκαρντ των Οκλαχόμα Σίτι Θάντερ, ο Ντένις Σρόντερ. Δεν είναι όμως απελπιστικά μόνος. Υπάρχει και δεύτερος ΝΒΑer, ο Ντάνιελ Τάις των Σέλτικς και τρίτος, ο Μαξ Κλέμπερ των Μάβερικς, αλλά και ο Γιοχάνες Φόιγκτμαν, που πλέον ανήκει στην ΤΣΣΚΑ Μόσχας. Αυτοί πλαισιώνονται με παίκτες με παραστάσεις από καλές ευρωπαϊκές ομάδες, όπως η Μπάγερν Μονάχου και η Άλμπα, δημιουργώντας ένα αξιόλογο σύνολο.\nΚακά τα ψέματα, η συμπαθής Ιορδανία αναμένεται να είναι μία από τις πλέον αδύναμες ομάδες της διοργάνωσης. Με μοναδική προηγούμενη συμμετοχή της σε Μουντομπάσκετ αυτή του 2010, όπου κατετάχθη 23η ανάμεσα στις 24 ομάδες (χωρίς νίκη), αυτή τη φορά βρίσκεται στα γήπεδα της Κίνας αποκλειστικά χάρη στην αύξηση των ομάδων σε 32, έχοντας ρεκόρ 7-5 στα ασιατικά προκριματικά. Σε κάποιο αντίστοιχο μάλιστα υποθετικό αγγλόφωνο αφιέρωμα, είναι δεδομένο ότι περισσότερο χρόνο και χώρο θα κατείχαν τα puns σχετικά με το μπασκετικότατο όνομα της χώρας (Jordan), παρά ό,τι αφορά καθαρά αγωνιστικά τους Ιορδανούς. Συνδετικός κρίκος του 2010 με το 2019, ο θρυλικός (για τα στενά δεδομένα της χώρας) πάουερ φόργουορντ Zaid Abbas, στα 36 του χρόνια πλέον, παρών σε όλες τις μεγάλες επιτυχίες της Εθνικής του, καθώς και οι Mousa Alawadi και Mohammad Hussein, που επίσης παίζουν ακόμη σημαντικό ρόλο στο rotation της ομάδας. Τα δύο σημεία αναφοράς στο ρόστερ όμως είναι άλλα: καταρχάς, ως πρώτο σκόρερ της ομάδας στα προκριματικά συναντάμε τον... Dar Tucker, ο οποίος, όπως μαρτυρά και το όνομά του, δεν έχει ιδιαίτερη σχέση με την χώρα, δεν έχει αγωνιστεί καν στο πρωτάθλημά της.\nΟ όγδοος όμιλος του φετινού Παγκοσμίου Κυπέλλου χαρακτηρίστηκε, όχι άδικα, από πολλούς, ως ο όμιλος «φωτιά» του τουρνουά. Καναδάς, Λιθουανία, Αυστραλία αλλά και η πάντα αθλητική Σενεγάλη καταρτίζουν την πιο αμφίρροπη τετράδα ομάδων από τις οκτώ που εκκινούν, για πρώτη φορά στα χρονικά, αυτή τη διοργάνωση. Και αν η (αδικαιολόγητη;) μη κλήση του Gorgui Dieng από την προεπιλογή των Αφρικανών περιόρισε από νωρίς (μαζί βέβαια με άλλες περίεργες αποφάσεις στο ρόστερ αλλά και οικονομικά προβλήματα) τις όποιες ελπίδες είχαν για κάτι καλό φέτος, τι να πουν και οι Καναδοί που είδαν ούτε λίγο ούτε πολύ 16 NBAers, για διάφορους λόγους, να μη μπαίνουν στο αεροπλάνο για την Κίνα, σε μία άτυπη κόντρα με την Team USA μάλλον! Με αυτά και με κείνα, λοιπόν, Λιθουανία και Αυστραλία φαίνονται πως βρίσκονται τουλάχιστον μισό βήμα μπροστά από την ομάδα του πρωταθλητή του ΝΒΑ με τους Ράπτορς (μην το ξεχνάμε), Nick Nurse, ενώ οι Σενεγαλέζοι δύσκολα φαίνεται πως θα μπορέσουν να έχουν κάτι παραπάνω από συμπληρωματικό ρόλο σε έναν τέτοιο όμιλο.\nΟύτε έναν, ούτε δύο, ούτε τρεις αλλά 17 παίκτες του NBA συμπεριλήφθηκαν στην αρχική προεπιλογή που ανακοίνωσε η ομοσπονδία του Καναδά στα μέσα του περασμένου μήνα. Λίγες ημέρες όμως πριν την έναρξη της προετοιμασίας, οι προσδοκίες άρχισαν σιγά-σιγά να γκρεμίζονται σαν χάρτινος πύργος. Ο ένας μετά τον άλλο οι Καναδοί NBAers έκαναν γνωστό πως δεν θα αγωνιστούν στο Παγκόσμιο Πρωτάθλημα, δίνοντας προτεραιότητα στην προετοιμασία τους για την επόμενη σεζόν του NBA. Παρά την απροθυμία των Καναδών NBAers να ενισχύσουν την εθνική τους ομάδα, ο Καναδάς κατάφερε τελικά να συγκροτήσει ένα αξιόλογο σύνολο που δεν θα παραδώσει τα όπλα αμαχητί. Η χώρα διαθέτει άλλωστε τεράστια δεξαμενή παικτών, στους προκριματικούς αγώνες χρησιμοποίησε 36 συνολικά παίκτες, τους περισσότερους από κάθε άλλη χώρα. Τους δύο εναπομείναντες NBAers, Cory Joseph και Khem Birch, θα πλαισιώσουν παίκτες με αξιόλογη παρουσία σε ευρωπαϊκούς συλλόγους όπως οι Kevin Pangos (Barcelona), Melvin Ejim (Malaga), Kyle Wiltjer (Turk Telekom), Phil (Estudiantes) και Thomas Scrubb (Strasbourg). Στο roster επίσης βρίσκεται ένα από τα νέα μεγάλα ταλέντα της χώρας, ο Andrew Nembhard, ο οποίος αγωνίζεται με τους Florida Gators στο NCAA και προβλέπεται να επιλεγεί αρκετά υψηλά στο draft του 2020.\nΗ εθνική ομάδα της Σενεγάλης είναι διαχρονικά μία σταθερή παρουσία στις διεθνείς διοργανώσεις. Σχεδόν πάντα παρούσα, αλλά ποτέ με το κατάλληλο ρόστερ την κατάλληλη χρονική στιγμή ώστε να κάνει το κάτι παραπάνω. Αυτή η κατάσταση φάνηκε να αλλάζει τα τελευταία χρόνια χάρη σε ένα όνομα: Gorgui Dieng. Σε αντίθεση με τους περισσότερους Αφρικανούς παίκτες του ΝΒΑ, ο Dieng όχι μόνο δεν "απαρνήθηκε" την καταγωγή του, αλλά έδινε και ενεργά το παρόν με την Εθνική του, τόσο στα Αφρομπάσκετ, όσο και στα λεγόμενα "παράθυρα" των προκριματικών του Μουντομπάσκετ. Ώσπου ξαφνικά το όνομά του δεν συμπεριλήφθηκε στην προεπιλογή που ανακοινώθηκε για το Μουντομπάσκετ, χωρίς να υπάρχει κάποιος τραυματισμός ή κάποια επίσημη δικαιολογία. Ο παίκτης των Timberwolves όμως δεν είναι η μοναδική αδικαιολόγητη (?) απουσία από το ρόστερ. Όλη η κατάρτιση της 12άδας από τον προπονητή Moustapha Gaye (ο οποίος με τη σειρά του ανακοινώθηκε μόλις πριν λίγες εβδομάδες) μοιάζει περίεργη, με ελάχιστα γκαρντ και υπερπληθώρα ψηλών, κάποιοι εκ των οποίων δεν αγωνίστηκαν καν στα προκριματικά και σίγουρα μοιάζουν περιττοί στο ρόστερ.\nΕίναι το πιο μπασκετικό κράτος στον κόσμο. Η χώρα που το μπάσκετ είναι κάτι παραπάνω από ένα άθλημα. Δεν θα μπορούσε λοιπόν να λείπει από ένα Παγκόσμιο Πρωτάθλημα και δεν θα μπορούσε να μην πρωταγωνιστεί. Η εθνική Λιθουανίας δεν έχει περάσει κάποια περίοδο κυριαρχίας στην Ευρώπη (όπως έκαναν για παράδειγμα οι Ισπανοί στην προηγούμενη δεκαετία), αλλά έχει καταφέρει στις σχεδόν τρεις δεκαετίες παρουσίας της μετά την ανεξαρτητοποίηση να μην βρεθεί ποτέ σε παρακμή και να βρίσκεται διαρκώς στο προσκήνιο. Απόδειξη για αυτό τα συνολικά 11 μετάλλια, από τα οποία τα 9 έχουν έρθει μετά το 1992. Στο φετινό ρόστερ δεν θα μπορούσαν να μην υπάρχουν παίχτες με καλή παρουσία στο ΝΒΑ. Η ομάδα θα στηριχτεί για άλλη μια φορά στη γραμμή ψηλών της με τους Βαλαντσιούνας και Σαμπόνις να ξεχωρίζουν. Εκτός από αυτούς όμως υπάρχει ένας πολύ επιτυχημένος κορμός προερχόμενος από τη Ζαλγκίρις Κάουνας, ενώ δεν είναι και λίγοι οι γνώριμοι από τη θητεία τους στην Ελλάδα: από τον Γιόνας Ματσιούλις με το διπλό επιτυχημένο πέρασμα από Παναθηναϊκό και ΑΕΚ ως τον Κουζμίνσκας, που φέτος θα παίξει στον Ολυμπιακό και από τον Λεκαβίτσιους, που τα τελευταία δύο χρόνια φορούσε τη φανέλα του ΠΑΟ πριν επιστρέψει στο Κάουνας ως τον Σεϊμπούτις, που ξεκίνησε τη διεθνή του καριέρα στον Ολυμπιακό και το Μαρούσι.\nΜία από τις ομάδες που πολλοί περιμένουν να θαυμάσουν στα γήπεδα της Κίνας στο φετινό Παγκόσμιο Κύπελλο είναι αυτή των Αυστραλών (νούμερο 11 στο FIBA World Rank), με τα «καγκουρό» να φαίνονται αλλά και να είναι, με δεδομένες τις απουσίες πλήθους παικτών από διάφορες ομάδες, ένα από τα ...μαύρα άλογα της φετινής διοργάνωσης. Η μη συμμετοχή του δικού της Ben Simmons (κυρίως, αλλά όχι μόνο) περιορίζει, η αλήθεια είναι, αρκετά τη δυναμική της ενώ και η συμμετοχή της στον όμιλο του «θανάτου» (Καναδάς, Λιθουανία, Σενεγάλη) στην πρώτη φάση την ρίχνει από την αρχή στα βαθιά. Η παρουσία, όμως, από την άλλη τεσσάρων «ενεργών» NBAers, που αποτελούν το βασικό αλλά και γεμάτο ομοιογένεια κορμό της τα τελευταία χρόνια, φαίνεται πως της δίνουν ένα κάποιο πλεονέκτημα συγκριτικά με τις βασικές ανταγωνίστριές της. Με οδηγό την πρόκριση στα ημιτελικά και την 4η θέση στους Ολυμπιακούς Αγώνες του Ρίο τρία χρόνια πριν, χάνοντας μάλιστα το χάλκινο μετάλλιο από την Ισπανία για ένα μόλις πόντο, οι «boomers» κατεβαίνουν στη διοργάνωση ως μία από τις ομάδες που θα παλέψουν με καλές πιθανότητες για την είσοδο στην πρώτη οχτάδα και δείχνουν ικανές να χτυπήσουν και ψηλότερα.\nBasketStories - Facebook - Twitter - Instagram - YouTube - Επικοινωνία


ΤΟ ΚΥΝΗΓΙ ΚΑΙ Ο ΑΡΧΑΙΟΣ ΚΥΝΗΓΟΣ\nΔυστυχώς τελείωσε και αυτή η κυνηγετική χρονιά, μία χρονιά δύσκολη από κάθε άποψη, κλιματολογική, κυνηγετική, θηραμάτων και με πολλές ιδιαιτερότητες πάνω στο θέμα κυνήγι. Μία περίοδος που ήταν καλή από θηράματα όχι όμως παντού λόγου του καιρού. Κατά την οποία οι κυνηγοί και το κυνήγι εβλήθησαν αλύπητα και με οποιοδήποτε μέσο, αδίκως, στο μυαλό μου έτρεξαν πολλές σκέψεις.\nΚαινούργιες απαγορεύσεις, δημόσια επίθεση από τα μέσα μαζικής ενημέρωσης, κόψιμο του Φεβρουαρίου σχεδόν και έπεται συνέχεια. Σκέφτηκα την κατάντια του κυνηγίου στην σημερινή εποχή, με την συνεχή μείωση του θηράματος, ενδημικού, αποδημητικού εκτός εξαιρέσεων, λόγου βασικά της καταστροφής των βιοτόπων, της εγκατάλειψης της γης στα νησιά πχ προς ευκολότερο τρόπο ζωής, τουρισμός κλπ, την υπερκαλλιέργεια αυτής, με μεθόδους μοντέρνες για εύκολη απόδοση, αλλά από την άλλη μεριά και καταστροφή σιγά σιγά της γης, των λαθών των δικών μας και τόσα άλλα.\nΜέσα σε όλες αυτές τις σκέψεις το μυαλό μου πήγε σε μία εικόνα παλιά αρχέγονη, μαγική στον ΠΑΛΙΟ- ΑΡΧΑΙΟ ΚΥΝΗΓΟ. Μία εικόνα μαγική που γέμισε την σκέψη μου, άνθρωποι παλιοί κάπου πίσω στην αρχή του χρόνου για το ανθρώπινο γένος. Οι οποίοι αναγκάστηκαν να μάθουν να παλεύουν για την ζωή τους με τα μεγάλα τότε σαρκοβόρα, όπως και για την τροφή τους με τα μεγάλα φυτοφάγα.\nΗ ιστορία της εξελίξεως του ανθρώπου πάνω στον πλανήτη μας είναι σύντομη συγκριτικά με τα γεωλογικά μέτρα, ωστόσο καλύπτει περίπου 15 εκατομμύρια χρόνια. Διαλείπουσες γραπτές πηγές πέντε χιλιάδων ετών καλύπτουν τη γνωστή ιστορία του ανθρώπου που κατόπιν χάνεται στη σιωπή του κόσμου των κυνηγών της Λίθινης Εποχής. Για τα υπόλοιπα 15 εκατομμύρια χρόνια της εξελίξεως του ανθρώπου, στην διάρκεια των οποίων μεταβλήθηκαν αποφασιστικά το σώμα μας και ο εγκέφαλος μας, δεν έχουμε σήμερα παρά μερικές χούφτες σπασμένα δόντια, μερικά θρυμματισμένα κρανία, τα μαγικά γλυπτά και τις ζωγραφιές των νεκρών κυνηγών και λιγοστά χοντροκαμωμένα εργαλεία για να μας αφηγηθούν το πώς σερνάμενοι ανηφορίσαμε από το σκοτάδι της ζούγκλας.\nΕίναι πολύ δύσκολο να πούμε πότε ακριβώς ξεκίνησε την Προϊστορική εποχή, η μαγική ιστορία του κυνηγίου και ίσως το πέρασμα από την φυτοφαγία στην σαρκοφαγία, άρα και σωματική, διανοητική εξέλιξη του ανθρώπου. Γιατί άλλο να ζεις σε δέντρα και να τρέφεσαι με καρπούς και φύλλα και άλλο να ζεις στην γη και να προσπαθείς να πιάσεις κάποια άγρια ζώα για τροφή. Το δεύτερο απαιτεί πολλή περισσότερες ικανότητες σωματικές και ψυχικές.\nΚύριοι ο άνθρωπος γεννήθηκε ΚΥΝΗΓΟΣ και η σωματική του κατασκευή είναι τέτοια που να τον βοηθάει σε αυτόν τον τρόπο ζωής. Σκεφτείτε μόνο τα έξης, τρέχει καλά, αναρριχάται επίσης καλά, κολυμπάει καλά, λειτουργεί ομαδικά, σκέφτεται πολύ περισσότερο από οποιαδήποτε άλλο ζώο στον πλανήτη μας κλπ. Πιο ζώο έχει όλα αυτά τα προτερήματα, κανένα! Μπορεί να είναι ταχύτερο αλλά δεν θα έχει τα υπόλοιπα, μπορεί να κολυμπάει καλά, αλλά στην ξηρά δεν βγαίνει κλπ. Aρα ο άνθρωπος είναι στην κορυφή της τροφικής αλυσίδας και γι' αυτό κυριάρχησε πάνω στην γη.\nΟι παλαιοντολόγοι, ανθρωπολόγοι πιστεύουν ότι ο άνθρωπος εξαναγκάσθηκε να γίνει σαρκοφάγος λόγο των μεγάλων κλιματικών μεταβολών, οι οποίες έφεραν και τρομερές αλλαγές στην φύση και στο περιβάλλον που ζούσε. Πιστεύεται ότι αυτό έγινε περίπου την εποχή των παγετώνων και αυτό γιατί αυτή την αρχαία εποχή, έγιναν τεράστιες μεταβολές στο κλίμα και άρα στο περιβάλλον και την χλωρίδα και πανίδα. Είχαμε μία τρομερή μείωση της χλωρίδας και ίσως και των δασών αυτό σήμαινε έλλειψη τροφής για τον άνθρωπο, παράλληλα είχαμε την μετατόπιση των ζώων σε μεγάλες αγέλες, σε περιοχές με χορτάρι, τεράστια λιβάδια λόγο των παγετώνων.\nΟ άνθρωπος, η καλύτερα το φυτοφάγο ανθρωποειδές πριν της εποχής των παγετώνων, ήταν ένα κακόμοιρο ζώο στην κυριολεξία. Η κατοικία του ένας κορμός, μία σπηλιά, ένα πυκνό. Οι συνήθειες του αυτές των φυτοφάγων ζώων, δειλία, φοβία, πάντα έτοιμο να κρυφτεί και με παντελή έλλειψη ψυχολογικών εκδηλώσεων που ο βαθμός τους να περνάει αυτές των άλλων ζώων. Διέφερε μόνο από αυτά στο παρουσιαστικό, επίσης ήταν κοντός όπως περίπου οι πυγμαίοι σήμερα. Έτσι ο άνθρωπος πέρασε στην εποχή των Παγετώνων και εκεί εξαναγκάστηκε να γίνει και σαρκοβόρος. Αυτό όμως για να γίνει χρειάστηκε μία τεράστια περίοδο σε μία αργή εξελεγκτική πορεία που κράτησε αιώνες.\nΈτσι κάποια στιγμή εμφανίστηκε ο ΑΡΧΑΙΟΣ ΚΥΝΗΓΟΣ και από εκεί άλλαξε και η ιστορία του ανθρώπινου γένους. Η σκληρή, εξαρτώμενη από το κλίμα ζωή του κυνηγού της εποχής των πάγων, αποδεικνύει πως η ανάπτυξη του ανθρώπου ήταν αποτέλεσμα της δυνάμεως και της επιθετικότητας του. Ωστόσο εκατοντάδες είδη και πολλά ρωμαλεώτερα από τον άνθρωπο, εξαφανίστηκαν κατά την εποχή των πάγων.\nΤο πλεονέκτημα του ανθρώπου ήταν ο εγκέφαλος του, που μεγάλωνε καθώς αντιμετώπιζε νέες δυσχέρειες, ήταν εκείνος που πέρασε με ασφάλεια τον άνθρωπο μέσα από την εποχή των πάγων. Ο άνθρωπος εξαναγκασμένος να βρίσκει την τροφή του επί καθημερινής βάσεως, αναγκάστηκε να αναπτύξει πρωτοβουλία, ομαδικότητα και να ακονίσει το μυαλό του ώστε να βρει τρόπους και μεθόδους, ώστε να καταβάλει τα μεγάλα φυτοφάγα που ζούσαν τότε και βεβαίως να προστατέψει τον εαυτόν του από τα μεγάλα σαρκοβόρα που σύχναζαν βεβαίως κοντά στα φυτοφάγα.\nΜερικά από τα φυτοφάγα που ζούσαν τότε ήταν ο μεγάλος τριχωτός Ρινόκερος, το Μαμούθ, Βίσονες, άγρια άλογα, το αρχαίο μεγάλο Ελάφι, η Αρκούδα και Λιοντάρι των σπηλαίων κλπ. Αναγκάστηκε λοιπόν ο αρχαίος κυνηγός να βρει καινούργια όπλα και τρόπους, για να διευκολυνθεί στο κυνήγι του. Πέρασε λοιπόν από το κούτσουρο που χρησιμοποιούσε σαν ρόπαλο και την πέτρα, πέρασε λοιπόν στο κούτσουρο που στην άκρη του είχε για μύτη ορυκτό πυρόλιθο, ανακάλυψε το μαχαίρι σε μορφή πυρόλιθου μυτερού στο ένα άκρο, μετά το δόρυ που ήταν φτιαγμένο από μακρύ κλαρί ίσιο, που στην άκρη είχε για μύτη πέτρα μυτερή η κόκαλο. Φαντασθείτε την χαρά του όταν κατάφερε να χτυπήσει για πρώτη φορά από μακριά κάποιο θήραμα, να το καθυστερήσει και μετά από κοντά να το καταβάλει.\nΟ αρχαίος κυνηγός επίσης άρχισε να δουλεύει σαν ομάδα, να καταστρώνει σχέδια για το πώς θα ήταν πιο εύκολο να χτυπηθεί το ζώο, όπως επίσης και τρόπους επιθέσεως, όπως και παγίδες. Σε πολλές σπηλιές, στην Ευρώπη και αλλού, υπάρχουν παραστάσεις αρχαίων κυνηγών, να κυνηγούν μαμούθ, ρινόκερους κλπ Επίσης έχουν βρεθεί πολλά απολιθώματα, οστά που δείχνουν ζώα χτυπημένα από τον άνθρωπο. Έφτιαχνε τεράστιες τρύπες, λάκκους, σε περάσματα μεγάλων ζώων, που αν έπεφτε μέσα ένα μαμούθ δεν μπορούσε μετά να είναι πολύ επικίνδυνο για τους κυνηγούς, οι οποίοι πλησίαζαν και το εξόντωναν αρκετά εύκολα. Φαντάζεστε τι κρέας και τι κόκαλα, δέρμα έδινε ένα μαμούθ σε μία φυλή κυνηγών, πιστεύω για πολλούς μήνες.\nΠάντα οι κυνηγοί έφερναν τα θηράματα στην φυλή και εκεί αναλάμβαναν οι γυναίκες, οι γέροι και τα παιδιά να διεκπεραιώσουν την μοιρασιά. Κάποια στιγμή ανακάλυψε και τον προωθητή του ακοντίου, με αυτό τον τρόπο πέταγε το ακόντιο μακριά και με καλή ακρίβεια. Εν τω μεταξύ οι κλιματολογικές συνθήκες άλλαζαν πάλι και το περιβάλλον μαζί, όπως και η χλωρίδα, πανίδα. Πιστεύεται ότι ο άνθρωπος κατά την δεύτερη και Τρίτη εξάπλωση των παγετώνων που κατέψυξαν την Ευρώπη μετανάστευσε προς νότο. Αλλά όταν ενέσκηψε η τέταρτη περίοδος των παγετώνων, γύρω στο 75. 000 π. Χ. παρέμεινε στο βορρά και στην προσπάθεια του να ζεσταθεί ανέπτυξε νέες ικανότητες.\nΗ εποχή των παγετώνων τελειώνει και πολλά μεγάλα ζώα εξαφανίζονται όπως το μαμούθ, ο τριχωτός ρινόκερος κλπ. Μετά έρχεται η εποχή των βροχών και παρουσιάζονται νέα ζώα, λιοντάρια, τίγρεις, αρκούδες, λύκοι, ελέφαντες, διάφορα ελάφια, άλογα, αγριογούρουνα, πάνθηρες, τάρανδοι κλπ. Ο άνθρωπος προσαρμόζεται σε αυτά τα νέα είδη και τα κυνηγά ομαδικά η μοναχικά πλέον. Έχει ανακαλύψει την σφεντόνα και το τόξο τα οποία των βοηθούν να καταβάλει θηράματα από πολύ μακριά.\nΤο μεγάλο γεγονός όμως είναι η ανακάλυψη της φωτιάς, αυτή που ζεσταίνει την εστία του, τον φωτίζει, προστατεύει την νύχτα. Αυτό πιστεύεται ότι έγινε ως εξής. Στην Παλαιολιθική Εποχή η καλύτερη πηγή φωτιάς ήταν ένα ηφαίστειο που εκρήγνυται η ένα καμένο δάσος. Κάποιο ριψοκίνδυνο ανθρώπινο πλάσμα, αντί να το βάλει στα πόδια εμπρός στην φωτιά όπως όλα τα άλλα ζώα και όπως οι περισσότεροι από τους συντρόφους του, άρπαξε ένα δαυλί. Θα μάθει ότι δεν το βλάπτει αν κρατήσει τα δάκτυλα του πέρα από την φλόγα. Θα μάθει επίσης ότι η φλόγα δεν σβήνει αν τροφοδοτείται με ξύλα και ξερά φύλλα. Η μία οικογένεια θα πάρει την φωτιά από την άλλη, φροντίζοντας τη με προσοχή σαν δώρο από τους θεούς. Η ανακάλυψη της μαγειρική τέχνης, ίσως συνδέεται στενά με την αγάπη που έτρεφε για το πλούσιο μεδούλι των οστών. Όταν ένα ωμό κόκαλο τσακιστεί με πέτρα, το μεδούλι και πάλι δύσκολα ξεκολλάει, όταν όμως το μεδούλι θερμανθεί στη φλόγα βγαίνει εύκολα, μπορείς να το ρουφήξεις με το στόμα. Πρώτη φορά γεύεται το ψημένο κρέας το Φαντάζεστε !! Σιγά σιγά ανέπτυξε και μαγειρικά σκεύη. Τον βοηθά σε τόσες άλλες χρήσεις.\nΕπίσης κάτι άλλο που βοήθησε τον πρωτόγονο άνθρωπο είναι και η σταδιακή εξημέρωση του άγριου σκύλου, που στην αρχή πιστεύεται ότι ακολουθούσε τους κυνηγούς, απλώς για να πάρει μερίδιο από ένα κυνήγι και ίσως κατά κάποιον τρόπο βοηθούσε και αυτός στην Θήρευση για εύρεση τροφής. Φανταστείτε τι μακελειό θα γινόταν, αν οι κυνηγοί οδηγούσαν ένα κοπάδι άγρια άλογα σε ένα γκρεμό όπως συνήθιζαν να κάνουν, για να εξοντώσουν όσα πιο πολλά μπορούσαν, που για αυτούς σήμαινε επιβίωση όλο τον χειμώνα. Τι υπολείμματα θα υπήρχαν από τα νεκρά ζώα και τι εύκολη τροφή θα ήταν αυτά για τον άγριο σκύλο και τα διάφορα αρπακτικά.\nΑυτός λοιπόν ήταν ο Αρχαίος κυνηγός που κατάφερε να επιζήσει μέσα στους αιώνες και τελικά να επιβληθεί σε όλα τα ζώα με τον ένα η άλλο τρόπο. H Πανίδα, στις επόμενες περιόδους αλλάζει, μέχρι να καταλήξει περίπου στα σημερινά είδη, βεβαίως μετά την πάροδο πολλών αιώνων. Τέλος ο σύγχρονος άνθρωπος είναι μέλος το μοναδικό μέλος του είδους που ονομάζεται HOMO SAPIENS (σκεπτόμενος άνθρωπος) και πιστεύεται ότι υπάρχει τουλάχιστον επί 250. 000 χρόνια. Όλοι οι σημερινοί άνθρωποι, άσχετα με το χρώμα τους, τις διαστάσεις και τις επιτεύξεις τους, ανήκουν σ' αυτό το μοναδικό είδος. Ο άνθρωπος είναι το κυρίαρχο πλάσμα πάνω στην γη, κυρίως γιατί κατά την μακρά εξελεγκτική άνοδο παρέμεινε "γενικευμένο" παρά "εξειδικευμένο" ζώο. Τώρα πώς ο αρχαίος κυνηγός προχώρησε μέσα στους αιώνες, από το σκοτάδι στο φως της σημερινής γνώσης και ζωή του είναι μία άλλη μεγάλη ιστορία.\nΤο ενοχλητικό κουδούνισμα του κινητού, καταραμένη μοντέρνα εποχή με βγάζει από τις σκέψεις μου και με επαναφέρει στην σημερινή πραγματικότητα. Ελπίζω όσοι διαβάσουν αυτό το άρθρο να κατανοήσουν ότι αν υπάρχουμε σήμερα σαν υπέρτατα όντα πάνω στην γη, αυτό οφείλεται αποκλειστικά στον ΑΡΧΑΙΟ ΚΥΝΗΓΟ, που χάριν του κυνηγίου για την εύρεση τροφής ανέπτυξε τον εγκέφαλο του μαζί με το σώμα του. Σήμερα ορισμένοι ξεχνούν αυτήν την καταγωγή !!


Το συγκεκριμένο επάγγελμα ασκείται κυρίως από γυναίκες. Η βοηθός αισθητικής τέχνης ενεργεί και παρέχει υπηρεσίες σύμφωνα με τις οδηγίες και την επίβλεψη αισθητικού. Το αντικείμενο εργασίας της βοηθού αισθητικού αφορά τη διατήρηση, τη βελτίωση της φυσικής κατάστασης και εξωτερικής εμφάνισης του ανθρώπου. Ειδικότερα, η κατάσταση των ιστών του δέρματος (προσώπου και σώματος) και ο προσδιορισμός της αγωγής που θα εφαρμόσει για τη βελτίωση της εμφάνισής τους, συμπληρώνουν το αντικείμενο της εργασίας της, χωρίς όμως να έχει την αρμοδιότητα θεραπείας δερματικών νόσων.\nΕφαρμόζει, επίσης, μεθόδους αποτρίχωσης, κάνει μασάζ για την καταπολέμηση της κυτταρίτιδας, τοπικό αδυνάτισμα και παρακολουθεί τη δίαιτα του πελάτη. Επίσης, ασχολείται συχνά με το μακιγιάζ σε χώρους όπως η τηλεόραση, το θέατρο, η μόδα, ο κινηματογράφος, αλλά και με το styling, δίνοντας συμβουλές για το ντύσιμο, το χτένισμα και γενικά τη συνολική εμφάνιση των πελατών της.\nΗ βοηθός αισθητικής τέχνης απασχολείται σε χώρους ευχάριστους, επιμελημένους και φωτεινούς. Η εργασία της όμως είναι κουραστική και απαιτητική, αφού η πολύωρη ορθοστασία καιη συνεχής προσπάθεια για το αποτέλεσμα που επιθυμεί ο πελάτης την καταπονούν σωματικά και ψυχικά.\nΕίναι δυνατό να εργαστεί στο χώρο του πελάτη ή σε αμιγώς επαγγελματικούς χώρους π.χ. στο θέατρο, σε στούντιο παραγωγής τηλεοπτικών ή κινηματογραφικών ταινιών κ.λπ. σε καλό εργασιακό περιβάλλον. Οι συνθήκες εργασίας δυσχεραίνονται, όταν εργάζεται σε καταστήματα πώλησης καλλυντικών, όπου αντιμετωπίζει τα συνήθη προβλήματα και δυσκολίες των εμποροϋπαλλήλων.\nΗ βοηθός αισθητικης τέχνης πρέπει να έχει καλή υγεία, να αντέχει στην ορθοστασία, να έχει καλαισθησία, δεξιοτεχνία και λεπτότητα στις κινήσεις των δαχτύλων, να είναι κοινωνική, διακριτική, ευγενική με τους πελάτες, με ευχάριστη διάθεση και επιμελημένη εμφάνιση. Η επαγγελματική της πρόοδος εξαρτάται σε μεγάλο βαθμό από τη συνεχή ενημέρωσή της για τα νέα παρασκευάσματα και τις νέες τάσεις της μόδας.\nΣπουδές προσφέρονται στα Επαγγελματικά Λύκεια (ΕΠΑ.Λ.) στην ειδικότητα Αισθητικής Τέχνης, καθώς και στα δημόσια ή Ιδιωτικά Ι.Ε.Κ.\nΗ βοηθός αισθητικής τέχνης μπορεί να εργαστεί ως βοηθητικό προσωπικό σε ινστιτούτα αισθητικής, ως υπάλληλος σε αντιπροσωπείες, καταστήματα καλλυντικών, σε φαρμακεία, κομμωτήρια, στο θέατρο, την τηλεόραση, τον κινηματογράφο και οίκους μόδας.


Surf City Surf Shop (Μιρτλ Μπιτς, Νότια Καρολίνα) - Κριτικές\nΜιρτλ Μπιτς: Όλα τα εστιατόρια Surf City Surf Shop: Εστιατόρια στην περιοχή\nΜιρτλ Μπιτς: Όλες οι δραστηριότητες Δραστηριότητες κοντά σε: Surf City Surf Shop\nSurf City Surf Shop, Μιρτλ Μπιτς - Κριτικές\nΗνωμένες Πολιτείες Νότια Καρολίνα Coastal South Carolina Μιρτλ Μπιτς Μιρτλ Μπιτς Αξιοθέατα Surf City Surf Shop\n18 κριτικές Νο 14 από 25 στην κατηγορία Εκδρομές με σκάφος και θαλάσσια σπορ για: Μιρτλ Μπιτς Σερφ, γουίντσερφ και κάιτ, Περιηγήσεις, Εκδρομές με σκάφος και θαλάσσια σπορ, Υπαίθριες δραστηριότητες 6303 N Kings Hwy, Μιρτλ Μπιτς, SC 29572-3006+1 843-449-4433Ιστότοπος\nΣας ευχαριστούμε για τη βαθμολογία σας Η κριτική έγινε: 25 Αυγούστου 2016 Joanne2570, Damascus, Μέριλαντ\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 18 κριτικέςΕξαιρετικό90%Πολύ καλό0%Μέτριο5%Ανεπαρκές5%Πολύ κακό0%24 Αυγ 2016“Best surf shop in Myrtle Beach”17 Αυγ 2016“Best Surf Shop In Myrtle Beach”Ανοιχτό τώραΚυρ - Σαβ09:00 - 19:00Αναλυτικό ωράριο Ώρες λειτουργίας σήμερα: 09:00 - 19:00ΤΟΠΟΘΕΣΙΑ 6303 N Kings Hwy, Μιρτλ Μπιτς, SC 29572-3006\nΕΠΙΚΟΙΝΩΝΙΑ Ιστότοπος +1 843-449-4433Βελτίωση αυτής της καταχώρισηςΕίναι δυνατή η πρόσβαση σε αυτό το αξιοθέατο μέσω δημόσιων συγκοινωνιών;Ναι Όχι Άγνωστο Είναι προσβάσιμη αυτή η δραστηριότητα χωρίς έγκαιρο προγραμματισμό ή κράτηση;Ναι Όχι Άγνωστο Αυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Αυτό το αξιοθέατο είναι καλό για μικρές παρέες (λιγότερα από τέσσερα άτομα);Ναι Όχι Άγνωστο Αυτή η δραστηριότητα θα ήταν καλή επιλογή για μια μέρα με ηλιοφάνεια;Ναι Όχι Άγνωστο Αυτό το αξιοθέατο είναι κατάλληλο για όλες τις ηλικίες;Ναι Όχι Άγνωστο Συνιστάται το φιλοδώρημα σε αυτό το αξιοθέατο;Ναι Όχι Άγνωστο Υπάρχει διαθέσιμο φαγητό σε αυτό το αξιοθέατο;Ναι Όχι Άγνωστο Απαιτείται αυτοκίνητο για την πρόσβαση σε αυτό το αξιοθέατο;Ναι Όχι Άγνωστο Παραμένει αυτό το αξιοθέατο κλειστό κάποιες περιόδους του έτους;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό16Πολύ καλό0Μέτριο1Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (8)Αγγλικά (18)Γλώσσα Ελληνικά (8)Αγγλικά (18)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJoanne2570Damascus, Μέριλαντ113Η κριτική γράφτηκε 25 Αυγούστου 2016 Το Best surf κατάστημα στο Myrtle BeachΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBriarwood HΆμστερνταμ, Ολλανδία8Η κριτική γράφτηκε 17 Αυγούστου 2016 μέσω κινητής συσκευής Το Best Surf κατάστημα στο Myrtle BeachΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjennyburger24Kingsville, Μέριλαντ11Η κριτική γράφτηκε 7 Αυγούστου 2016 Τα μαθήματα σέρφινγκΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nJeff G1Η κριτική γράφτηκε 6 Αυγούστου 2016 Great first lessonΜετάφραση Google ΠερισσότεραΕυχαριστούμε, Jeff G SCTraveling4Νότια Καρολίνα14086Η κριτική γράφτηκε 25 Ιουνίου 2016 Great Stop- Even if you don't surfΜετάφραση Google ΠερισσότεραΕυχαριστούμε, SCTraveling4 Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLuke M1Η κριτική γράφτηκε 1 Ιουνίου 2016 μέσω κινητής συσκευής Ενοικιάσεις αυτοκινήτωνΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιWilliamRaeΜιρτλ Μπιτς, Νότια Καρολίνα1Η κριτική γράφτηκε 18 Μαρτίου 2016 Περάσαμε καταπληκτικά!!!!!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTodd SΜιρτλ Μπιτς, Νότια Καρολίνα15879Η κριτική γράφτηκε 16 Ιουλίου 2015 Best shop στην πόληΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTerri LAsheville, NC228Η κριτική γράφτηκε 5 Ιουλίου 2015 Καταπληκτικό μάθημα σέρφινγκΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nDavid P44Η κριτική γράφτηκε 31 Δεκεμβρίου 2014 μέσω κινητής συσκευής Best local surf shop Μετάφραση Google ΠερισσότεραΕυχαριστούμε, David P Προηγούμενο\nΕνημέρωση καταχώρισης… Στην περιοχή Κοντινά εστιατόριαLuigi's Trattoria681 κριτικές 0,35 χλμ μακριά Santa Maria Restaurant325 κριτικές 0,89 χλμ μακριά Flamingo Grill662 κριτικές 0,83 χλμ μακριά Mr. Fish1.970 κριτικές 0,05 χλμ μακριά Κοντινά αξιοθέαταHall Of Heroes11 κριτικές 1,37 χλμ μακριά Black River Outdoors327 κριτικές 1,14 χλμ μακριά Jungle Safari Mini Golf95 κριτικές 0,88 χλμ μακριά Pine Lakes International Country Club84 κριτικές 1,29 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Surf City Surf Shop και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Καλύτερη ενημέρωση. Καλύτερες κρατήσεις. Καλύτερα ταξίδια. © 2017 TripAdvisor LLC Με την επιφύλαξη όλων των νόμιμων δικαιωμάτων. Όροι χρήσης | Πολιτική ιδιωτικού απορρήτου | Πολιτική για τα cookies | Συναίνεση για χρήση cookies | Χάρτης ιστότοπου* Η TripAdvisor LLC δεν είναι πράκτορας κρατήσεων και δεν χρεώνουμε αμοιβή για υπηρεσίες στους χρήστες της ιστοσελίδας μας... (περισσότερα) Η TripAdvisor LLC δεν φέρει ευθύνη για το περιεχόμενο εξωτερικών ιστοσελίδων. Το περιεχόμενο των προσφορών δεν περιλαμβάνει φόρους και δασμούς. ΕΞΕΡΕΥΝΗΣΤΕΠληροφορίες για εμάςΚέντρο βοήθειαςΝΟΜΙΣΜΑ/ΧΩΡΑ$USDΕλλάδα


UBS: Σοβαρό έλλειμμα στην αγορά αλουμινίου από 12μηνο κλείσιμο της Alunorte - Στα 2265 δολ/τόνο η τιμή\nΠέμπτη 04/10/2018 - 14:40\nΤελευταία τροποποίηση στις 04/10/2018 - 15:05\nΣυνεχίζει ανοδικά η τιμή του μετάλλου στα 2265 δολ/τόνο με άνοδο 2,65% σήμερα 4/10\nTo κλείσιμο του Alunorte για 12 μήνες θα δημιουργήσει ένα σοβαρό έλλειμμα στην αγορά αλουμινίου, ανέφερε ο αναλυτής της UBS Daniel Morgan σε conference call. Δεν υπάρχει μεγάλη δυναμικότητα εκτός Κίνας σημείωσε.\nΟι αναλυτές της Goldman εκτιμούν ότι η τιμή του αλουμινίου μπορεί να φτάσει τα 2300 δολάρια ο τόνος μέχρι το τέλος έτους, ενώ η άνοδος της τιμής της αλουμίνας οδηγεί σε ζημιές τα χυτήρια αλουμινίου.\nΠαράλληλα η προσαρμογή της πολιτικής στην Κίνα σε κατευθύνσεις φιλοκότερες προς το περιβάλλον έχουν αυξήσει το κόστος για τα χυτήρια, όπως εκτιμούν Αυστραλοί παραγωγοί αλουμίνας.\nΗ είδηση του προσωρινού κλεισίματος του εργοστασίου Αλουμινίου της Norsk Hydro στη Βραζιλία έπεσε σαν κεραυνός εν αιθρία στην παγκόσμια αγορά των μετάλλων, με το αλουμίνιο να καταγράφει στις 3 Οκτωβρίου ένα ράλι της τάξεως του 4%.\nΗ Norsk Hydro δήλωσε ότι θα κλείσει προσωρινά το εργοστάσιο Alunorte στη Βραζιλία, διότι η μόνη περιοχή που μπορεί να διαχειριστεί την επεξεργασία αποβλήτων είναι ήδη κοντά στα όρια του δυναμικού της.\nΜια διαρροή φράγματος οδήγησε σε μια σειρά νομικών προβλημάτων για την εταιρεία, οδηγώντας τις αρχές να διατάξουν να λειτουργήσει με το 50% της δυναμικότητας στα τέλη Φεβρουαρίου.\nΜόλις οκτώ μήνες μετά, ο τοπικός εισαγγελέας δήλωσε ότι μπορεί να χρειαστεί τουλάχιστον ένα χρόνο για να πάρει η εταιρεία έγκριση προκειμένου να επιστρέψει στην κανονική παραγωγή.\nΤι σημαίνει αυτό για την αγορά του αλουμινίου;\nΗ διακοπή θα αυξήσει τη σπανιότητα της αλουμίνας - βασικό συστατικό για την παραγωγή αλουμινίου - και θα αυξήσει τη δυνατότητα υψηλότερων τιμών μεταλλικών φίλτρων μέσω της παγκόσμιας αλυσίδας εφοδιασμού, γεγονός που θα επηρεάσει κατασκευαστές όπως τις αυτοκινητοβιομηχανίες.\nΤην ίδια ώρα, η αγορά έχει περιοριστεί εδώ και μήνες λόγω των κυρώσεων των ΗΠΑ στην United Rusal της Ρωσίας.\nΕνώ δεν υπάρχει συμβόλαιο αλουμίνας στο LME, το αποτέλεσμα ήταν σαφές στα συμβόλαια του αλουμινίου.\nΟι τιμές του μετάλλου σημείωσαν άνοδο έως 4% στα 2.202 δολάρια τον τόνο, φθάνοντας σε υψηλό τριμήνου, χθες 3/10/2018.\nΗ κίνηση αυτή έστειλε επίσης μετοχές άλλων εταιρειών αλουμινίου υψηλότερα.\nΗ Alcoa, ο μεγαλύτερος παραγωγός αλουμινίου στις ΗΠΑ, σημείωσε άνοδο έως 9,4%, η Aluminum Corp of China ενισχύθηκε κατά 7,8%, ενώ η National Aluminium της Ινδίας αυξήθηκε κατά 11%.\nΑποτέλεσμα να συνεχίζεται η άνοδος στην μετοχή του Μυτιληναίου (8,80 ευρώ) καθώς το Αλουμίνιο της Ελλάδος έχει και πάλι σημαντικές ευκαιρίες για να κλειδώσει υψηλά μελλοντικά κέρδη.\nALUNORTE, UBS, αλουμίνιο,\nΠέμπτη 04/10/2018 - 14:40\t(Τελευταία τροποποίηση στις 04/10/2018 - 15:05 )


Μικρές Ιστορίες: 2010\nΟ Προοδευτικός Σύλλογος Τα Καστέλλια και η Κριτική Επιτροπή του Α Διαγωνισμού Διηγήματος Στέλιος Ξεφλούδας ανακοινώνουν ότι ολοκληρώθηκαν οι διαδικασίες επιλογής των διηγημάτων που θα βραβευθούν.\nΗ τελετή απονομής των βραβείων θα πραγματοποιηθεί την Παρασκευή 26 Νοεμβρίου του 2010στο Πνευματικό Κέντρο Ρουμελιωτών στην Αθήνα. Λεπτομέρειες για το πρόγραμμα της εκδήλωσης θα ανακοινωθούν τις προσεχείς ημέρες.\nΑναρτήθηκε από kostasst στις 9:24 π.μ. 3 σχόλια:\nΥψήλης ποιότητας οι συμμετοχές στο διαγωνισμό!\nΟι πρώτες συμμετοχές που ήρθαν για το διαγωνισμό διηγήματος "Στέλιος Ξεφλούδας" μας δείχνουν ότι η επιτροπή θα έχει πολύ δύσκολο έργο! Κάθε κείμενο έχει το δικό του ξεχωριστό ενδιαφέρον...\nΥπενθυμίζουμε ότι μπορείτε να στέλνετε τις συμμετοχές σας μέχρι τέλος Μαρτίου\nΑναρτήθηκε από kostasst στις 9:06 μ.μ. Δεν υπάρχουν σχόλια:


ο φακός : ΠΡΟΚΛΗΤΙΚΟ ΑΡΘΡΟ ECONOMIST «Κύριε Τσίπρα σπάσε τη συμφωνία με τους ΑΝΕΛ, διώξε τον φλύαρο Βαρουφάκη, συνεργάσου με το Ποτάμι»\nΠΡΟΚΛΗΤΙΚΟ ΑΡΘΡΟ ECONOMIST «Κύριε Τσίπρα σπάσε τη συμφωνία με τους ΑΝΕΛ, διώξε τον φλύαρο Βαρουφάκη, συνεργάσου με το Ποτάμι»\nΕπαναφέρουν το θέμα Βαρουφάκη για την κυβέρνηση τα ξένα μέσα ενημέρωσης με τον Economist αυτή τη φορά να δίνει... συμβουλές στην ελληνική κυβέρνηση για αντικατάστασή του αλλά και για συμμαχία με το Ποτάμι.\nΣε άρθρο του ο Economist αναφέρει για τις έντονες σχέσεις του κ. Τσίπρα με την κ. Μέρκελ: «Ο Αλέξης Τσίπρας στις δύο συναντήσεις του με την Ανγκελα Μέρκελ θα έχει την ευκαιρία να ηρεμήσει τα πράγματα, αν και θα είναι μια δύσκολη διαπραγμάτευση ανάμεσα στην πιο ισχυρή ηγέτιδα της Γερμανίας και τον μεγαλύτερο ταραχοποιό της Ευρωπαϊκής Ένωσης. Ο Ελληνας πρωθυπουργός θα πρέπει να επικεντρωθεί στην επείγουσα αποστολή του να πάρει στο χέρι μια συμφωνία».\nΠαράλληλα, προτρέπει τον Ελληνα πρωθυπουργό να σπάσει τη συμφωνία με τους ΑΝΕΛ και να συνεργαστεί με το Ποτάμι ενώ για τον κ. Βαρουφάκη αναφέρει:\n«Ο Αλέξης Τσίπρας θα μπορούσε να κάνει μια καλή αρχή με την αντικατάσταση του φλύαρου υπουργού Οικονομικών του, Γιάνη Βαρουφάκη, με έναν υπουργό πιο ρεαλιστικό. Θα είναι καλύτερα επίσης αν διέκοπτε τη συνεργασία του με τους Ανεξάρτητους Ελληνες που είναι δεξιό κόμμα και ζητούσε συνεργασία με το Ποτάμι».\nΟ κ. Τσίπρας αναφέρει το δημοσίευμα δεν πρέπει να χάσει άλλες ευκαιρίες αν θέλει η χώρα του να παραμείνει στη ζώνη του ευρώ. «Αν δεν κινηθεί γρήγορα θα ανακαλύψει σύντομα ότι οι ευκαιρίες του και οι πιθανότητές του για παραμονή έχουν εξαντληθεί».\nΑναρτήθηκε από kanenasdp στις 1:39 μ.μ.


Τα καλύτερα viral για την εβδομάδα που πέρασε ##37\nWritten by JoinCrew on June 26, 2020\nΕίναι αυτά που ξεχωρίσαμε και καταχωρήσαμε στις λίστες με τα μεγάλα χαμόγελα. Είναι αυτές οι χαριτωμένες στιγμές μέσα στην εβδομάδα που το απλόχερο μειδίαμα “στοιχειώνει” την καθημερινότητα, αυτές οι αστείες στιγμές που τα πληκτρολόγια παίρνουν φωτιά αφού ως γνωστό δύο γελάνε καλύτερα από ένα.\nΧιλιάδες ερωτήσεις, απάντηση καμία. Δεν χρειάζεται!\nΚάπως έτσι, αυτά, τι να σας πω εγώ, Κίνο έπαιζα, όχι viral\nΈλα να κάνουμε πλιτς πλιτς\nΠόσο βαθύ ΠΑΣΟΚ είσαι;\nΣεξ πριν το γάμο; Για να ακούσουμε τι έχουν να μας πουν αι δύο αδελφαί\nΠολύ φίλη, η φίλη. Η ξαπλωμένη, κυρίως\nΠολύ φίλη κι αυτή η ξαπλωμένη επίσης\nΌλα αυτά συμβαίνουν πριν να του φάει τις κότες η αλεπού (όχι η ξαπλωμένη από πάνω, η άλλη, η Ελληνίδα)\nΣήμερα στο κομμωτήριο, η Σούλα είχε νεύρα\nΚαι λίγο Άντονι για να πάει καλά ο ανάδρομος\nΠόσες Άχρηστες Πληροφορίες χωρούν στο δικό σου Instagram;\nΑνακοινώθηκε το πρόγραμμα του 26ου Διεθνούς Φεστιβάλ Χορού Καλαμάτας


Adata Dashdrive Uv150 128gb Usb3.0 Flash Drive Black - Μνημες usb (PER.331193)\nΑρχική > Υπολογιστές > USB Sticks > ADATA DASHDRIVE UV150 128GB USB3.0 FLASH DRIVE BLACK\nΤο Dashdrive UV150 από την ADATA, ένα USB Stick μικρού μεγέθους και μοντέρνου σχεδιασμού. Διαθέτει μεγάλη χωρητικότητα 128GB και εκμεταλλεύεται το νέο πρότυπο σύνδεσης USB 3.0 προσφέροντας πολύ υψηλή ταχύτητα μεταφοράς δεδομένων που αγγίζει τα 90 Mb/sec στην ανάγνωση και 40 Μb/sec στην εγγραφή. Η μεταφορά των δεδομένων σας είναι πλέον υπόθεση ρουτίνας και χάρη στην εξαιρετική τιμή για αυτή την χωρητικότητα, δεν έχετε λόγο να μην το αποκτήσετε!\nΑπό χρήστη ΓΕΏΡΓΙΟΣ ΑΠΟΣΤΟΛΌΠΟΥΛΟΣ - Βαθμολογία 2 στις 12-11-2019\nΠάααααρα πολύ αργό στικάκι. Ειδικά για 128Gb. 8Mb/s...\nΑπό χρήστη ΠΑΠΑΔΟΠΟΥΛΟΣ ΧΑΡΑΛΑΜΠΟΣ - Βαθμολογία 9 στις 26-11-2017\nΤο πήρα 31/7/16.χαλασε στις 23/11/17.ειναι στην εγγυειση οπότε θα το αλλάξω δωρεάν. Καλό για τα 32.90 ευρώ που εδωσα\nΑπό χρήστη ΓΙΩΡΓΟΣ ΗΛΙΟΠΟΥΛΟΣ - Βαθμολογία 10 στις 09-08-2016\nΕργαλείο παιδιά και πόσο μάλλον που το πήρα σε προσφορά από εδώ 32.90 !!! 128GB και εγγύηση Εφόρου ζωής!!!!! ΑΝΤΕ ΓΕΙΑ!!!!\nADATA DASHDRIVE UV150 128GB USB3.0 FLASH DRIVE BLACK (PER.331193)\n22.90 12.65 €\nΑπό χρήστη ΓΕΏΡΓΙΟΣ ΑΠΟΣΤΟΛΌΠΟΥΛΟΣ - Βαθμολογία 2 - 12-11-2019\nΑπό χρήστη ΠΑΠΑΔΟΠΟΥΛΟΣ ΧΑΡΑΛΑΜΠΟΣ - Βαθμολογία 9 - 26-11-2017\nΑπό χρήστη ΓΙΩΡΓΟΣ ΗΛΙΟΠΟΥΛΟΣ - Βαθμολογία 10 - 09-08-2016\nADATA DASHDRIVE UV150 128GB USB3.0 FLASH DRIVE BLACK PER.331193 PER.331193 ADATA ADATA ΜΝΗΜΕΣ USB Κατηγορία: ΜΝΗΜΕΣ USB •ADATA στην κατηγορία ΜΝΗΜΕΣ USB Το Dashdrive UV150 από την ADATA, ένα USB Stick μικρού μεγέθους και μοντέρνου σχεδιασμού. Διαθέτει μεγάλη χωρητικότητα 128GB και εκμεταλλεύεται το νέο πρότυπο σύνδεσης USB 3.0 προσφέροντας πολύ υψηλή ταχύτητα μεταφοράς δεδομένων που αγγίζει τα 90 Mb/sec στην ανάγνωση και 40 Μb/sec στην εγγραφή. Η μεταφορά των δεδομένων σας είναι πλέον υπόθεση ρουτίνας και χάρη στην εξαιρετική τιμή για αυτή την χωρητικότητα, δεν έχετε λόγο να μην το αποκτήσετε! • Χωρητικότητα: 128GB. • Απόδοση: μέχρι και 90MB/s Ανάγνωση, 40MB/s Εγγραφή. • Χρώμα: Μαύρο. • Διαστάσεις (Μ x Π x Υ): 58 x 18 x 11mm. • Βάρος: 9γρ. • Interface: USB 3.0, συμβατό με USB 2.0. • Απαιτήσεις συστήματος: Windows XP/Vista/7/8 η νεότερο, Mac OSX 10.5 η νεότερο, Linux Kernel 2.6 η νεότερο. • Εγγύηση: 5 χρόνια. DOA 7 ημερών ADATA DASHDRIVE UV150 128GB USB3.0 FLASH DRIVE BLACK


Πρεμιέρα για Αρκάδι, εκτός ο Ηρόδοτος - Νέα Κρήτη\nΠρεμιέρα για Αρκάδι, εκτός ο Ηρόδοτος\nΠρεμιέρα στο πρωτάθλημα της Α2 γυναικών σήμερα για το Αρκάδι, το οποίο υποδέχεται στις 12 το μεσημέρι τη Δάφνη Αγ. Δημ. στο κλειστό «Μ. Μερκούρη» του Ρεθύμνου.\nΗ ομάδα του Κώστα Πλευράκη στην πρεμιέρα είχε ρεπό μετά την απόσυρση της ΦΕΑ κι έτσι αύριο κάνει τα αποκαλυπτήριά της ευελπιστώντας σε μια καλή εμφάνιση κόντρα σε ένα εκ των φαβορί για την άνοδο.\nΑπούσα θα είναι η τραυματίας Αγγελική Σκουλίκα, ενώ, όπως επισημαίνει ο Κώστας Πλευράκης, «υποδεχόμαστε έναν ισχυρό αντίπαλο με στόχο να κάνουμε ό,τι καλύτερο μπορούμε. Χωρίς φόβο και άγχος θα παλέψουμε για το καλύτερο. Κάναμε κάλεσμα στον κόσμο και ελπίζουμε να μας στηρίξει». Διαιτητές θα είναι οι κ. Μαυρατζάς-Νάστος.\nΟ Ηρόδοτος, από την άλλη πλευρά, ταξιδεύει στην Αθήνα, όπου σήμερα στις 2:30 μ.μ. αντιμετωπίζει τη νεοφώτιστη ομάδα του Άρη Πετρούπολης. Την τελευταία στιγμή θα οριστικοποιηθεί η συμμετοχή της Καρλάφτη, που χτύπησε στο εγχειρημένο γόνατό της, ενώ, όπως τονίζει ο Αλέξης Χριστοδούλου, «η Πετρούπολη έχει ένα αξιόλογο ρόστερ και θα διεκδικήσει τον τίτλο. Το παιχνίδι είναι δύσκολο, εμείς θα προσπαθήσουμε να περιορίσουμε την Πλουμπή και να διεκδικήσουμε τη νίκη».\nΔιαιτητές θα είναι οι Χαϊνά-Κοτσίρης.\nΤα παιχνίδια που συμπληρώνουν την αγωνιστική είναι τα εξής: Κρόνος Αγ. Δημ.-Σπόρτιγκ, Μελίσσια-Ίκαρος Καλ., Π. Φάληρο-Πανιώνιος.


Κρυπτόν: Ομαδική έκθεση στη Δημοτική Πινακοθήκη Χαλκίδας - Eviathema.gr\nΗ ομάδα “ΔΙΠΟΛΑ” παρουσιάζει την έκθεση σύγχρονης τέχνης με τίτλο «Κρυπτόν» στη Δημοτική Πινακοθήκη Χαλκίδας Δημήτρης Μυταράς.\nΗ θεματική της έκθεσης “Κρυπτόν” είναι μια ιδέα του ιστορικού τέχνης και επιμελητή της Ευθύμη Λαζόγκα και βασίζεται στη ρήση του Ηράκλειτου «Φύσις κρύπτεσθαι φιλεί» (στα νέα ελληνικά: η φύση αρέσκεται στο να κρύβεται).\nΤο «Κρυπτόν» ως έννοια, διέπει όλο το φάσμα της τέχνης / πολιτικό-κοινωνικό-μεταφυσικό-υπαρξιακό και θέτει στο προσκήνιο, μεταξύ άλλων, το πρόβλημα του «μη όντος», του «ανύπαρκτου» και του «κρυμμένου».\nΗ Ιστορικός τέχνης και συνεπιμελήτρια της έκθεσης Δρ. Φαίη Τζανετουλάκου σημειώνει:\n«Όλη η ιστορία της τέχνης είναι ένα παιχνίδι απόκρυψης, συγκάλυψης και αποκάλυψης.[…]\nΤο μέγα μυστήριο της τέχνης αντιστοιχεί στο μέγα μυστήριο του έρωτα που υπερβαίνει εαυτόν, και συχνά αντιμάχεται την ίδια την επιβίωση. Είναι η κρυφή επιθυμία του καλλιτέχνη να αδράξει το άπιαστο της ζωής, το αναπόδραστο της ύπαρξης, τη ζεύξη δύο σωμάτων και ψυχών. Οι Ρομαντικοί του 18ου και 19ου αιώνα αναζήτησαν το μυστικό του Υψηλού στο συνταρακτικό Sublime τοπίο, στις συμβολικές εσχατιές της φύσης. Ο 20ος αιώνας, ο αιώνας της γέννησης της επιστήμης, της τεχνολογίας και της άκρατης οικονομικής μονομανίας, προσέφερε στον άνθρωπο αρκετές απαντήσεις στα κοσμογονικά ερωτήματα του, ικανοποίησε τις επιδερμικές ανάγκες του μα του στέρησε το μυστήριο της μάγευσης, την ανάγκη του να πιστέψει στην ύπαρξη του Ερωτήματος.»\nΟι νέες ώρες λειτουργίας είναι:\nΔευτέρα έως Παρασκευή 18:00-21:00 και Σάββατο-Κυριακή 11:00-14:00 και 18:00-21:00 έως 2 Νοεμβρίου.\nPrevious article Εύβοια: Σοβαρό τροχαίο έξω από τον Παγώντα – Ανετράπη όχημα εν μέση οδό [ΦΩΤΟ]\nNext article Θέρισος: Ισόβια στον 56χρονο παιδοκτόνο και τον 26χρονο γιο για την οικογενειακή τραγωδία


Χθες, ο αντιπρόεδρος της Xiaomi και γενικός διευθυντής της Redmi, ο Lu Weibing, κυκλοφόρησε ένα βίντεο του εργοστασιακού συγκροτήματος που θα παράγει, το 64MP τετραπλής κάμερας, κινητό της Redmi. Σύμφωνα με τον ίδιο, το smartphone μπήκε στη μαζική παραγωγή πριν από δύο εβδομάδες. Δήλωσε ότι η συσκευή θα υπάρχει σε επαρκές απόθεμα για όλους όσους θέλουν να την αγοράσουν. Να θυμίσουμε ότι το χειμώνα που μας πέρασε η Xiaomi είχε μεγάλο πρόβλημα με το Mi 9 και χρειάστηκαν έντονες προσπάθειες από τα ανώτατα στελέχη και άνοιγμα δεύτερης γραμμής παραγωγής για να καλύψουν την ζήτηση. Το πρόβλημα οφειλόταν εν μέρη στην διάθεση του επεξεργαστή Snapdragon 855. Ο αισθητήρας της Samsung είναι επίσης νέος στην κυκλοφορία (64MP ISOCELL Bright GW1) και μπορεί η διαθεσιμότητά του να παίξει ρόλο.\nΔιαβάστε επίσης: Banggood: νέα κουπόνια για Redmi Note 6 Pro, Mi Mix 3, Mi 8 Pro, Asus, Elephone κ.α!\nΑπό τα διαθέσιμα screenshots μπορούμε να δούμε ότι οι κάμερες βρίσκονται στη μέση της συσκευής. Τρεις αισθητήρες έχουν κατακόρυφη ευθυγράμμιση ενώ ο τέταρτος αισθητήρας βρίσκεται επάνω και στα δεξιά. Το smartphone δεν θα έχει pop-up κάμερα όπως το Redmi K20/K20 Pro. Κατά πάσα πιθανότητα θα δούμε μια κάμερα σε εγκοπή τύπου σταγόνας νερού. Εκτός από την διαθεσιμότητά, ο Lu Weibing δεν ανέφερε τίποτα άλλο σχετικά με το Redmi 64mp.\nΗ Xiaomi πραγματοποίησε πρόσφατα το συνέδριο Xiaomi Future Image Technology Communicatio στο Πεκίνο. Στο συνέδριο, η εταιρεία έδωσε λεπτομέρειες για την επερχόμενη κάμερα των 64MP με τον αισθητήρα της Samsung. Ο αντιπρόεδρος του τμήματος LSI της Samsung Electronics, Li Jishuo, έδωσε στη συνέχεια λεπτομέρειες σχετικά με τον αισθητήρα. Σύμφωνα με τον ίδιο, ο GW1 χρησιμοποιεί έναν εξαιρετικά μεγάλο αισθητήρα 1/1,7 ιντσών (μέγεθος pixel 1,6 μm ). Είναι 34% μεγαλύτερος από την προηγούμενη γενιά και υποστηρίζει τεχνολογία 4-σε-1 pixel-binning. Με την τεχνολογία ISOCELL PLUS, ο αισθητήρας Samsung GW1 εγγυάται υψηλή αναπαραγωγή χρωμάτων. Βελτιώνει επίσης την ευαισθησία κατά 15%. Επιπλέον, ο Samsung GW1 διαθέτει υποστήριξη υβριδικού 3D HDR. Το συνέδριο επικεντρώθηκε στην κάμερα των 64MP χωρίς πληροφορίες για κάποιο κινητό.\nTags: 64MP ISOCELL Bright GW164MP κάμεραredmisamsungxiaomi\nNext post Realme 5: ο CEO επιβεβαίωσε τιμή στα € 126 για Ινδία\nPrevious post Realme: έρχονται smartphones με 64MP τετραπλή κάμερα!


Τιμήθηκε η Παγκόσμια Ημέρα κατά του Ρατσισμού στον ξενώνα της ΑΡΣΙΣ Αλεξανδρούπολης - evros24.gr\nΤιμήθηκε η Παγκόσμια Ημέρα κατά του Ρατσισμού στον ξενώνα της ΑΡΣΙΣ Αλεξανδρούπολης\n-Η ομορφιά μας είναι η διαφορετικότητα μας! Γύρω απ’ αυτόν τον άξονα κινήθηκε η συζήτηση με τα παιδιά του ξενώνα μας στο πλαίσιο των δράσεων για την Παγκόσμια Ημέρα κατά του Ρατσισμού. Σχετικά βίντεο που προβλήθηκαν ως ερέθισμα, αποτέλεσαν το γόνιμο έδαφος πάνω στο οποίο τα παιδιά επικοινώνησαν τις απόψεις και ανέπτυξαν τις στάσεις τους, καλλιεργώντας έτσι τους σπόρους της ανεκτικότητας για τον Άλλον και της αλληλεγγύης για τον συνάνθρωπο.\nΈνα απόσπασμα απ’ τη ποίηση του Νίκου Εγγονόπουλου σχετικό με τον ρατσισμό, αποτέλεσε τη γέφυρα για τη μετάβαση μας στο πεδίο της ποίησης, τιμώντας κατ’ αυτόν τον τρόπο και την Παγκόσμια Ημέρα Ποίησης. Οι μικροί φιλοξενούμενοι μας ήρθαν σε μια πρώτη επαφή με χαρακτηριστικά της ποίησης (μορφή, ομοιοκαταληξία, μέτρο), γνωρίζοντας παράλληλα κάποιους Έλληνες ποιητές μέσω διαδραστικών παιχνιδιών γνώσης. Τέλος, αφεθήκαμε στη μελοποιημένη ποίηση του Οδυσσέα Ελύτη σε μουσική του Μίκυ Θεοδωράκη, με σκοπό να ταξιδέψει το μυαλό, μιας και το σώμα είναι περιορισμένο εντός των τοίχων.\nΣυνεχίζεται η στήριξη από την ομάδα “Φρίξος”\nΘερμά συγχαρητήρια σε όλη την ομάδα της Δομής Φιλοξενίας Ασυνόδευτων Ανηλίκων Φρίξος, που σε αυτή την τόσο δύσκολη συγκυρία είναι εδώ, ενωμένη, καταθέτοντας ψυχή, συναίσθημα και ενέργεια. Υπερβαίνοντας τα εμπόδια των μειωμένων βαρδιών λόγω της εργασίας με προσωπικό ασφαλείας, στηρίζουν όλο το έμψυχο δυναμικό του ξενώνα, από όπου κι αν βρίσκονται και με όποιον τρόπο δύναται αυτό να συμβεί, με μαθήματα, ομάδες ανάπτυξης κοινωνικών δεξιοτήτων, δημιουργική απασχόληση, μέχρι και παραμύθια το βράδυ μέσω διαδικτύου.\nΗ ανατροφοδότηση της προσπάθειας του προσωπικού είναι από τα ίδια τα ασυνόδευτα παιδιά, όπως φαίνεται και στην οθόνη , είναι μεγάλη, με την αναμονή, την υπομονή και την αγάπη των παιδιών να υπερχειλίζει..!


Αρχική σελίδαΣΥΡΙΖΑΣΥΡΙΖΑ κατά Σκέρτσου για τους ανεμβολίαστους αστυνομικούς\nΣτη δήλωση του υπουργού Επικρατείας, για τους ανεμβολίαστους αστυνομικούς, αναφέρεται σε ανακοίνωσή του ο ΣΥΡΙΖΑ, ρωτώντας αν «συμφωνεί ο κ. Μητσοτάκης με τον κ. Σκέρτσο ότι δεν υπάρχουν έρευνες που να δείχνουν ότι οι ανεμβολίαστοι αστυνομικοί μεταδίδουν τον ιό;».\nΣυγκεκριμένα ο ΣΥΡΙΖΑ αναφέρει ότι «ο στενότερος συνεργάτης του κ. Μητσοτάκη, υπουργός Επικρατείας κ. Σκέρτσος, χθες μετά την πρόταση του κ. Τσίπρα για αυστηρότερα μέτρα στους ανεμβολίαστους αστυνομικούς, μας ενημέρωσε ότι δεν χρειάζεται γιατί “δεν υπάρχει μελέτη που να δείχνει ότι οι αστυνομικοί μεταδίδουν τον ιό για να επιβάλλεται να εμβολιαστούν, ώστε να προστατεύσουν όσους έρχονται σε επαφή μαζί τους”».\nΑστυνομία Ελλάδα Κυβέρνηση Πολιτική ΣΥΡΙΖΑ


Στις πανωκάαλες ημέρες του Ιούλη | Η ΡΟΔΙΑΚΗ\nΗ υπόθεση των «κατασκόπων» προμήνυμα αρνητικών εξελίξεων\nΗμερομηνία 21/07/18 20:15\nΓράφει ο Μανώλης Δημελλάς,\nΕικονολήπτης επικαίρων, αρθρογράφος στο Huffingtonpost.gr\nΠιάνοντας την ευθεία προς το αεροδρόμιο, στον Αφιάρτη της Καρπάθου, ούτε που σκέφτεσαι πως υπάρχουν άνθρωποι που περνούν χρόνο καιρό εδώ πάνω στο ξερό κίτρινο, άγονο και στέρφο τόπο.\nΛιγοστά σπίτια, κυρίως παραθεριστών, πνίγουν τις ζεστές μεγάλες μέρες του θέρους σε αυτή την ολότελα δικιά τους γη, μακριά από βλέμματα που μπορεί να ματιάσουν, μοναχά λουόμενοι και παθιασμένοι σερφίστες μοιράζονται το κάψιμο του αέρα!\nΝαι, είναι του αέρα, γιατί μας ξεγελά, μπαίνει πιο πάνω ακόμη και από τον ήλιο, κάνει να φαίνεται μικρή η ακτινοβολία του και καθαρίζει το μυαλό από εκείνες τις άχρηστες σκέψεις που μοιάζουν με μικρά σκουπίδια.\nΓεροντάκια λες στην αρχή, άφηνες να βγαίνει εκείνη η συμπόνια που σε κάνει γλυκανάλατο, σχεδόν γελοίο, δίχως να σου ζητήσει κανείς οίκτο εσύ μοιράζεις το χαμόγελο μιας μοιραίας τελειωμένης αποδοχής. Οι δυό συκιές, έξω από το σπίτι, από την αρχή κλείνουν πονηρά το μάτι, φωνάζουν και κλειδώνουν το μυαλό στα μέλια τους, στα σύκα που κρεμασμένα περιμένουν ένα άγγιγμα για να κάνουν τη γλώσσα να βογκήξει.\nΤο ζευγάρι μας καλοδέχεται, άλλωστε δεν είμαστε και τόσο ξένοι, όμορφο που γίνεται ώρες-ώρες το παρελθόν, όταν αυτό έρχεται και μιλά στην καρδιά των ανθρώπων, όταν κάνει τη γνωριμία να φαίνεται συγγένεια άπειρων αιώνων.\nΕίναι εκείνη η κουβέντα, του Νικολιά, που με ρωτά προσεκτικά, ποιος είμαι, αναρωτιέται, κάτι αναγνωρίζει. Μήπως άραγε να είμαι ντόπιος; Aφού εδώ, στον σκληρό τόπο, ένα στερεότυπο καίει, μα και συντηρεί, όπως ακριβώς το θαλασσινό αλάτι.\nΞεκινούν την ιστορία από τον έρωτα τους, που μοιραία γεννιέται μέσα στη δίνη του μεγάλου πολέμου, της φτώχειας, της παραγματικά σκληρής ανέχειας.\nΕκεί στα μέσα της δεκαετίας του '40, με μια Κάρπαθο σχεδόν Ιταλική, σχεδόν Γερμανική, μα με σιγουριά βαθιά Ελληνική, να αγκομαχά για λίγη ζωή.\nΘυμάται τον Ιταλό μάγειρα, τον Φάμπιο, που καλοτάιζε τους πιλότους, ακόμη έχει μέσα στα αυτιά του το θόρυβο και τα Γερμανικά φτερωτά θηρία, που κουβαλούσαν από δυό μπόμπες στις φτερούγες τους, μα δεν τον άφηναν να ανέβει σε κανένα από αυτά, πλησίαζε κοντά, τα κοιτούσε και τρόμαζε, αυτά λοιπόν ήταν τα σιδερένια τέρατα που σκορπούσαν το τρόμο.\nΧαράματα στο χωριό, που με εντολή των Γερμανών είχαν επιστρέψει όλοι με τη βία, απαγόρευσαν στους Μενετιάτες να παραμείνουν στην περιοχή του αεροδρομίου, στη ζώνη του Αφιάρτη υπήρχαν μονάχα οι τελευταίοι στρατιώτες που άδειαζαν βιαστικά τις εγκαταστάσεις.\nΟι Σουλιώτες, γιατί και Σούλι λένε το χωριό, μόλις έμαθαν την αποχώρηση των Γερμανών το αποφάσισαν, πήγαν στην αυλή της εκκλησίας και μετά τη λειτουργία πήραν την τύχη του νησιού στα χέρια τους.\nΞεκαθάρισαν με τους αιώνες των κατακτητών, όλα έμοιαζε να βρήκαν τον δρόμο τους. Ίσως να έπρεπε να είχαν εξελιχθεί από πριν, μα οι κρυφές συμφωνίες ήθελαν τα νησιά να γράφονται σε πολιτικά κιτάπια και κάθε φορά να γίνονται δωράκι στις χώρες, έτσι δεν άφηναν τη γαλανόλευκη να βγει από τα μπαούλα και να ανασάνει. Τον ελληνισμό διάλεγαν να τον πνίξουν και δεν τον άφηναν να κυματίσει.\nΜετά τον ξεσηκωμό το μόνο που έμεινε στον Νικολιά ήταν ένα Ιταλικό μουλάρι και 10.000 δραχμές, οικονομίες από τα μεροκάματα μέσα στο αεροδρόμιο. Εκείνες τις μέρες διωγμένος και αυτός από την περιοχή του Αφιάρτη, κοιμόταν στις Εξήλες, στο πίσω μετόχι των Μενετών, εκεί κάθε Τετάρτη, Σάββατο και Κυριακή γινόταν το χοροστάσι, ένα χοροδιδασκαλείο όπως θα λέγαμε στις δικές μέρες.\nΠολλούς μήνες πριν είχε δει στα τριγύρω χαμηλά υψώματα, εκεί που βοσκούσε τις κατσίκες, ένα κορίτσι σκέτο αγρίμι και το ερωτεύτηκε, η Καλλιόπη είχε συνεπάρει το λογισμό και την καρδιά του. Πήγαινε και ξαναπήγαινε στα μαθήματα χορού προσπαθώντας να την κερδίσει, όμως εκείνη στάθηκε πολύ μακριά από το δικό του συναίσθημα.\nΜε τόλμη μίλησε στον πατέρα της, τον Μιχάλη, ήταν σκληρός όπως όλοι οι γονείς τις εποχής, περίμενε λοιπόν την απόφαση του με αγωνία. Ωστόσο πήγαιναν και ερχόντουσαν τα προξενιά για τον Νικολιά, χαρακτήρας προκομμένος, ακάματος όπως ήταν, είχε εξασφαλίσει την καλή γνώμη και το χαμόγελο του κόσμου.\nΤα κατάφερε και πήρε το κορίτσι που του γυάλισε, παντρεύτηκαν και έχτισαν το δικό τους σπιτικό. Οκτώ μερόνυχτα του πήρε του Νικολιά να το χτίσει, κουβαλούσε τις πέτρες και έχτιζε και για βοηθό είχε εκείνο το μουλάρι, την προίκα του από τους Ιταλούς.\nΚαλός ο γαμπρός, μα κατέστρεφε κάθε πράμα που έπεφτε στα χέρια του. Κάποτε του δάνεισε ένα ταυρά, για να κόψει ξύλα, μα αντί για ξύλα έσπασε το σίδερο. Μιαν άλλη φορά με το δανεικό υνί ξεκίνησε το όργωμα που έμεινε στη μέση, αφού το άροτρο έσπασε και χάθηκε βαθιά μπηγμένο στη γη. Καλός ο Νικολιάς, μα ήταν τόσο βιαστικός που έκοψε τα δάχτυλα του δεξιού χεριού του όταν πέταξε ένα δυναμίτη στη θάλασσα και αντί να βγάλει ψάρια γύρισε μέσα στα αίματα.\nΗ Καλλιόπη έκαμε τέσσερα παιδιά, όλα τα γέννησε στο σπίτι, με βοηθό τη γειτόνισσα, την Καλίτσα του Σσιά, αφού εκείνα τα χρόνια ήταν αυτή, της Ποπίτσας η γιαγιά, που έκανε την μαμή. Όχι πως ήταν, μα ήταν ψύχραιμη και είχε ξεγεννήσει ένα κάρο γυναίκες κι ακόμη πιο πολλές... κατσίκες.\nΣτο δεύτερο παιδί, αρσενικό, ξεροκατάπιε και κοντοστάθηκε, ήταν που το γέννησε σχεδόν μονάχη. Ο Νικολιάς αποσπέριζε στα Πηγάδια, κατέβηκε στο λιμάνι καβάλα στο γνωστό μουλάρι μα δεν βιάστηκε να γυρίσει, έμπλεξε με μια παρέα και γλεντζές όπως ήταν στάθηκε σε ένα γλέντι και διασκέδαζε, ξεχνώντας την γυναίκα του, που ήταν στις μέρες της.\nΤο παιδί πετάχτηκε πάνω στο τσιμέντο, η γειτόνισσα έψαχνε να βρει ένα κοφτερό μαχαίρι, ενώ το μωρό έστεκε μέσα το αίμα, όμως η γειτόνισσα αν δεν έπεφτε και το «ύστερο» μέσα από την μάνα, τόχε σε κακό να το ξεπλύνει! Μα όλα πήγαν όπως ήταν μαθημένα από τους παλιούς, καθάρισε το μωρό, βρέθηκε και το ψαλίδι, έπειτα αφού έδεσε διπλό κόμπο τον ομφάλιο λώρο, τον έκοψε, έδωσε το παιδί στην μάνα που ξαπόσταινε πάνω στο σόφα.\nΌπως όλα τα υπόλοιπα θηλαστικά, μακριά από αποστειρωμένα εργαλεία και άχρηστα συναισθήματα, γεννιόμασταν με την ανάσα οδηγό και όχι με τα χρήματα μπροστά και την κοινωνική τάξη ανάγκη. Την άλλη μέρα η Καλλιόπη φρόντισε το παιδί και τράβηξε στις κατσίκες, γύρισε κι ο Νικολιάς στο σπίτι και τα βρήκε όλα έτοιμα, με τόση χαρά που πήρε άρχισε να κάνει κουλουμπέτες στο τσιμεντένιο πάτωμα. Έτσι δούλευαν τα ζευγάρια τότε, οι γυναίκες αφεντικά στο σπίτι με τον άντρα, καπετάνιο, να μην σηκώνει πολλά για την διαδρομή του.\nΣτα χρόνια που περνούν όλα γίνονται μέσα σε κείνο το μικρό σπιτάκι στον Αφιάρτη, τρικούβερτα γλέντια, ανείπωτες χαρές, μα κι ένα σωρό πικρές λύπες, αυτές βλέπεις ποτέ δεν λείπουν, με αυτά έντυσαν τις πέτρες που στριμώχθηκαν η μια πάνω στην άλλη το '45 για να χωρέσουν το ζευγάρι.\nΟ Νικολιάς ήταν το «πειραχτήρι» του χωριού, δε σταματούσε να ανατρέπει το ίσο, την κανονικότητα των γνωστών και φίλων, άλλοτε με έναν ψεύτικο φαλλό, που δήθεν ξέπεφτε από την τσέπη του ή μια σειρά πρόστυχα δίστιχα, μαντινάδες από εκείνες που κάνουν τις γυναίκες να κοκκινίζουν και τους άντρες να χαμογελούν αμήχανα.\nΌταν τους βρήκα μετρούσαν και οι δυο από ενενήντα χρόνια, συνεχίζαν το ίδιο μοτίβο ζωής, μαζί γυρνούσαν και διασκέδαζαν σε τα καλοκαιρινά πανηγύρια στα ξωμονάστηρα, έδειχναν πως ο αληθινός, ο πραγματικός έρωτας, η εκτίμηση, ο αλληλοσεβασμός, δεν είναι μια σύντομη και περαστική ιστορία.\nΗ αγάπη δεν είναι σαν το κύμα που σκάει στην ακτή. Φτάνει να είναι αληθινή, απαντά ο Νικολιάς.\nΗ τηλεόραση φταίει, επαναλαμβάνει η Καλλιόπη, μας ξεμυαλίζουν οι λουάγρες (βρωμιές στην ντοπιολαλιά), εκείνη που στέκει στη μέση του σπιτιού ανοιχτή, όμως έχει κλειστό ήχο, ενώ την ίδια στιγμή ο Νικολής παίζει με ένα μικρό πλαστικό φαλλό, προσπαθεί να μας κάνει να ντραπούμε, αυτό είναι το δικό του σενάριο ζωής.\nΈνα ζευγάρι που όταν βρεθείς περαστικός από τον Αφιάρτη της Καρπάθου μπορεί να μην το δεις, όταν το δεις μάλλον δεν θα σταθείς, μα αν ποζέψεις, σταθείς να ξαποστάσεις θα κερδίσεις την απάντηση που ψάχνουν με αγωνία όλοι, πώς είναι να περνούν τα χρόνια και στέκει πρωταγωνιστής ένας σύντροφος στην καρδιά και στο μυαλό χωρίς να υπάρχουν αμφιβολίες και αναζητήσεις.\nΛένε πως οι ζωντανοί βρίσκονται μόνο με τους ζωντανούς και αντίστοιχα οι νεκροί ταξιδεύουν πολύ μακριά δίχως εφόδιο το κορμί τους, όμως μόνο σε μια στιγμή του παρόντα χρόνου είναι κάπως έτσι τα πράματα. Αφού λίγο μπροστά ή λίγο πίσω να κάμεις και πέφτεις επάνω σε εκείνους που έφυγαν ή απότομα κλαις, οδύρεσαι για τους αθεράπευτα βιαστικούς αναχωρητές.\nΌσα πλάσματα έζησαν είναι πάντα κάπου εδώ τριγύρω, το θέμα λοιπόν είναι πάνω στο πέρασμα, αν αυτό αφήνει αληθινό χνάρι, αν σμιλέψει πέτρες όπως έκαμε κι ο Νικολιάς, τότε ο ψεύτης χρόνος πεθαίνει, σβήνει αντάμα με το θάνατο.


5 τρόποι για να αγαπήσεις το τρέξιμο - Συμβουλές για νέους δρομείς - Και τώρα τρέχουμε - Τρέξιμο και περπάτημα\nΠώς να κρατήσουμε το πάθος ζωντανό\nΌταν έχουμε στιγμές που η αγάπη μας για το τρέξιμο ξεθωριάζει τότε εδώ θα βρεις μερικούς τρόπους για να κρατήσεις τη σπίθα αναμμένη:\nΜιλάμε με άλλους δρομείς\nΣυζητώντας με άλλους δρομείς θέματα σχετικά με το τρέξιμο, μας ξαναθυμίζει την αγάπη που του έχουμε.\nΑγοράζουμε για τον εαυτό μας εξοπλισμό τρεξίματος\nΑνταμείβουμε τον εαυτό μας για την σκληρή δουλειά αγοράζοντας κάποιο μπλουζάκι τρεξίματος ή κάλτσες για τρέξιμο.\nΗ ανταμοιβή θα μας κάνει να νιώσουμε γεμάτοι ενέργεια και ενισχύει τη δέσμευσή μας για προπόνηση. Μετά από αυτό, ποιος δεν ανυπομονεί να φορέσει το νέο μπλουζάκι σε ένα αγώνα; Φυσικά, αν κάποιες γυναικός δρομείς δεν χρειάζονται εξοπλισμό μπορούνε να ανταμείψουν τον εαυτό τους με ένα μασάζ ή ένα πεντικιούρ.\nΓίνε εθελοντής σε έναν αγώνα\nΒλέποντας έναν αγώνα μέσα από τα μάτια του εθελοντή μπορεί να μας αλλάξει την οπτική μας για το τρέξιμο και μας δίνει κίνητρα.\nΤο να βλέπεις τους δρομείς να αγκαλιάζουν τους φίλους και τα μέλη της οικογένειας τους αφού ολοκληρωθεί ένας αγώνας μπορεί να κάνει θαύματα για το κίνητρό μας.\nΓια να εργαστούμε εθελοντικά σε έναν αγώνα δρόμου, επικοινωνούμε με τον υπεύθυνο αγώνα μέσω της ιστοσελίδας του αγώνα.\nΣυμμετέχουμε σε αγώνα που γίνεται σε μέρος που θέλουμε να επισκεφτούμε\nΑν συνήθως συμμετέχουμε σε αγώνες στην περιοχή μας, καλό είναι να δοκιμάσουμε να δηλώσουμε συμμετοχή σε κάποιον αγώνα που διεξάγεται σε περιοχή που έχουμε σκοπό να επισκεφτούμε. Έτσι συνδυάζουμε το τρέξιμο με μίνι διακοπές.\nΠαρακολουθούμε έναν αγώνα\nΚάθε φορά που είμαι θεατή σε έναν αγώνα, αναπόφευκτα ζηλεύω τους δρομείς που είναι εκεί έξω. Έχω μιλήσει με άλλους δρομείς που λένε το ίδιο πράγμα.\nΠροηγούμενο άρθροΤι να φάω πριν το πρωινό τρέξιμο;\nΕπόμενο άρθροΠώς ξεκινάμε το περπάτημα


Το ηθικό των Ελλήνων – Προέλαση\nΚαι δεν είναι αυτή η κρίση που θα τα καταφέρει.\nΟι δυσκολίες υπάρχουν, σίγουρα, αλλά συνηθισμένα τα βουνά απ’ τα χιόνια.\nΌσον αφορά στην αντοχή μας, η ιστορία την έχει αποδείξει.\nΚι αφού είμαστε οι απόγονοι των ανθρώπων του ελληνισμού, της αρχαιότητας, του βυζαντίου, της επανάστασης και της ελευθερίας, τίποτα δεν θα μας βάλει κάτω.\nΌσο πιο δύσκολα παρουσιάζουν όλοι τα πράγματα, τόσο μεγαλύτερη αντίσταση έχουμε. Κανένα επιχείρημα οικονομικό ή όχι δεν μπορεί να εμποδίσει τη στρατηγική μας και την εξέλιξή μας.\nΚαι τα κομματικά τερτίπια δεν εντυπωσιάζουν παρά μόνο τους μαλθακούς, και βέβαια τους ραγιάδες.\nΟι δικοί μας είναι από άλλη πάστα και δεν μασάνε. Για τους δικούς μας, για τους παλιούς, για τους γέρους και για τα παιδιά μας δεν πρόκειται να εγκαταλείψουμε τίποτα.\nΈτσι, θα αποφύγουμε και τη μιζέρια μερικών αλλά και την ηττοπάθεια των άλλων.\nΔεν θέλουν να βγουν από το βούρκο, αλλά εμείς θα τους βγάλουμε κι αυτούς. Θέλουν δεν θέλουν, η πατρίδα μας έχει μια σημαντικότατη Αποκλειστική Οικονομική Ζώνη μέσα στη Μεσόγειο.\nΚι αν το διαχειριστούμε αυτό το θέμα στρατηγικά, κανείς δεν θα μας σταθεί εμπόδιο. Γι’ αυτό το λόγο, πρέπει να αντέξουμε αυτές τις αντίξοες συνθήκες, διότι όταν μας θέλουν κάτω εμείς παραμένουμε όρθιοι.\nΕίμαστε ξεροκέφαλοι, γιατί έχουν ζήσει πολλές μάχες οι δικοί μας και γι’ αυτό έχουμε το μέτωπο ψηλά.\nΤα βάσανα είναι κομμάτια ζωής για μας. Σπάνιοι είναι οι λαοί που άντεξαν τόσα δεινά και βρίσκονται ακόμα στην πατρίδα τους, δίχως να έχουν χάσει το ηθικό τους.\nΕμείς τις εικόνες τις προστατεύουμε εδώ και αιώνες για να μπορούν οι δικοί μας να προσεύχονται την ώρα της ανάγκης, όταν δεν είμαστε κοντά τους. Δεν έχει σημασία πώς μας βλέπουν οι άλλοι και τι λένε για μας.\nΞέρουμε τι είμαστε, γνωρίζουμε την αξία μας και ο χρόνος που είναι μαζί μας το αποδεικνύει στην πράξη. Είμαστε το πεπρωμένο μας, διότι δεν περιμένουμε από τους άλλους να μας καθοδηγήσουν.\nΤόσα χρόνια ζούμε όχι επειδή το επέλεξαν οι άλλοι, αλλά διότι η Ελλάδα ποτέ δεν πεθαίνει. Είμαστε τα παιδιά της θάλασσας και του ουρανού γιατί μόνο αυτόν τον πλούτο έχει η γη μας.\nΕίμαστε η ίδια μας η αξία, οι πρώτοι άνθρωποι, γιατί δεν έχουμε τίποτα άλλο. Οι δικοί μας, μας δίδαξαν το φιλότιμο και την ανθρωπιά, γιατί πίστευαν στις αξίες και όχι στις αρχές.\nΑΧΕΡΩΝ 9 Νοεμβρίου 2014\nΜάλιστα…τώρα ὁ Σαύλος (ξανά) ἔγινε Παύλος.\nΤις προάλλες,ὁ ἴδιος πρέσβευε «μία αἰρετική» πρόταση για λύση του Κυπριακοῦ,ἐπειδή ἡ κρίση εἴχε μειώσει τις ἀντοχές του Κυπριακού Ἑλληνισμοῦ…\nΒλέπω με χαρά ὅτι ἐπανήλθε στον ὁρθό δρόμο …για την ὥρα.\nΔούκας Γαϊτατζής 9 Νοεμβρίου 2014\nΤο κείμενο είναι του 2012.\nἍρα δηλαδή,ἀδίκως χάρηκα…


Νίκος Τζανάκος: "Έφυγε το παλληκάρι πάνω στο άλογο, ο καπετάν Ερμής της Πάτρας" | Patras Events\nΝίκος Τζανάκος: "Έφυγε το παλληκάρι πάνω στο άλογο, ο καπετάν Ερμής της Πάτρας"\n11 Απρ 2018 Wed, 11 Apr 2018 13:57:00 +0300 13:57 Patras Events\nΓια να μάθουμε ποιος είναι ο Καπετάν Ερμής και τι τον συνδέει με την Πάτρα. Να γνωρίζουμε τι του χρωστάμε! Πρωτοπαλίκαρο του Άρη Βελουχιώτη. Επικεφαλής του συντάγματος του ΕΛΑΣ που απελευθέρωσε την Πάτρα στις 4 Οκτώβρη του 1944.\nΕβδομήντα τρία χρόνια συμπληρώθηκαν από την απελευθέρωση της Πάτρας, από τους Γερμανούς φασίστες του Χίτλερ.\nΉταν 4 Οκτωβρίου 1944 όταν οι καμπάνες χτύπησαν χαρμόσυνα και ο λαός της Πάτρας βγήκε στους δρόμους. Ο ΕΛΑΣ και οι συμμαχικές δυνάμεις είχαν απελευθερώσει την Πάτρα.\nΤούτο το κείμενο έχει γραφεί και για να αποδώσουμε την οφειλόμενη τιμή και σεβασμό, στη μνήμη του επικεφαλή του VIII συντάγματος του ΕΛΑ, που απελευθέρωσε την Πάτρα, τον Καπετάν Ερμή, ο οποίος έφυγε από τη ζωή σε ηλικία 100 χρόνων.\nΟ Βασίλης Πριόβολος γεννήθηκε το 1918 στην Χρύσω Ευρυτανίας, στα Άγραφα. Ήταν πτυχιούχος πολιτικός μηχανικός του Μετσόβιου Πολυτεχνείου.\nΟ καπετάν Ερμής (κατά κόσμο Βασίλης Πριόβολος) πρωτοπαλίκαρο του Άρη Βελουχιώτη (τέσσερα χρόνια έκανα μαζί με τον Άρη στα βουνά, είχε πει ο ίδιος.), έχει έρθει αρκετές φορές στην Πάτρα τα προηγούμενα χρόνια και έχει τιμήσει με την παρουσία του τις εκδηλώσεις της απελευθέρωσής της πόλης και μάλιστα έχει εκφωνήσει και σχετική ομιλία στη Δημοτική Βιβλιοθήκη.\nΗ πόλη τον έχει τιμήσει γι την προσφορά του.\nΣτη φωτο της απελευθέρωσης, είναι το παλικάρι πάνω στο άλογο έξω από το Δημαρχείο.\nΣτην άλλη φωτογραφία με τον Άρη Βελουχιώτη, η βράβευσή του από το Δήμο της Πάτρας και εφημερίδες της απελευθέρωσης της πόλης, με τον Ερμή να υπογράφει την προκήρυξη προς το λαό της Πάτρας.\nΗ ζωή του, οι αγώνες του και οι ταλαιπωρίες του ίδιου και της οικογένειας του στην εξορία για δεκαετίες, συγκλονίζουν!\nΗ πόλη της Πάτρας δεν θα σε ξεχάσει!\nΟ Πατρινός, Νίκος Τζανάκος, στην τηλεόραση του Ισραήλ!\nΑθλητές από την Αρχαία Ολυμπία ταξίδεψαν στη Ναζαρέτ! (φωτο)\nΠάτρα: O Νίκος Τζανάκος για το θαλάσσιο μέτωπο\n"Από τον Καποδίστρια στον Βούτση, μια «ταυτότητα» δρόμος"!


Εκπαιδευτικοί Πρωτοβάθμιας Ελασσόνας: “ΟΧΙ στο πακέτο μέτρων της 3ης αξιολόγησης!” - Ραδιο Ελασσόνα 88.4\nHome / ΕΙΔΗΣΕΙΣ / ΤΟΠΙΚΑ / Εκπαιδευτικοί Πρωτοβάθμιας Ελασσόνας: “ΟΧΙ στο πακέτο μέτρων της 3ης αξιολόγησης!”\n1/10/2018 10:03:00 π.μ.\n- Αυξήσεις στους μισθούς, επαναφορά του 13ου – 14ου μισθού, ξεπάγωμα των Μισθολογικών Κλιμακίων.\n- Κάτω τα χέρια από τα συνδικάτα, από το δικαίωμα στην ΑΠΕΡΓΙΑ.\n- Μόνιμοι και μαζικοί διορισμοί εκπαιδευτικών όλων των ειδικοτήτων για την κάλυψη των άμεσων αναγκών των σχολείων.\n- Εδώ και τώρα Δίχρονη Υποχρεωτική Προσχολική Αγωγή για όλα τα παιδιά. Καμιά σκέψη για πέρασμα των νηπιαγωγείων στους Δήμους. Δημόσια δωρεάν παιδεία για όλο το λαό, όχι παιδεία με κουπόνια και\n- Εξίσωση των δικαιωμάτων μονίμων και συμβασιούχων – αναπληρωτών εκπαιδευτικών.\nΗ ΠΡΌΕΔΡΟΣ - Ο ΓΕΝΙΚΟΣ ΓΡΑΜΜΑΤΕΑΣ\nΠαπαδοπούλου Ευαγγελία - Ζανιάς Αχιλλέας


Πνεύματος κοινωνία: O Ντοστογιέφσκι και η ηθική - Το πρόβλημα του καλού και του κακού\nO Ντοστογιέφσκι και η ηθική - Το πρόβλημα του καλού και του κακού\nΗ διάκριση αυτή παίρνει συνήθως δύο μορφές. Η μία είναι ο χαρακτηρισμός των πράξεων ή τών αισθημάτων, κινήτρων, διαθέσεων κ.λπ. Ως καλών ή κακών. Εάν κάποιος αγαπά, έμπρακτα ή στις διαθέσεις ή προθέσεις του, πρόκειται για κάτι «καλό» -σύμφωνα με την κρατούσα ηθική πάντοτε- ενώ εάν μισεί πρόκειται για κάτι «κακό». Έτσι προκύπτουν οι γενικές αρχές της ηθικής, ανάλογα πάντοτε με τις πολιτισμικές, θρησκευτικές, φιλοσοφικές κ,λπ. Προϋποθέσεις κάθε εποχής και κάθε κοινωνίας...\nΗ πρώτη σημαντική παρατήρηση είναι ότι ο Ντοστογιέφσκι καταρρίπτοντας την ηθική, που διακρίνει τους ανθρώπους σε καλούς και κακούς, κλονίζει την υπεροψία του ουμανισμού, ο οποίος πιστεύει ότι με την ηθική μπορεί να εξαλείψει το κακό από τον κόσμο.\nΜε τον τρόπο αυτόν ο Ντοστογιέφσκι θεολογεί πατερικά: η σωτηρία του ανθρώπου δεν μπορεί να προέλθει από τον ίδιο τον άνθρωπο, αλλά μόνον από τον Θεό.\nΣτο τέλος του τμήματος που επιγράφεται: «Οι δοκιμασίες μιας ψυχής» στους αδελφούς Καραμάζοβ, ο Ντιμίτρι βλέπει ένα τρομερό όνειρο. Στα κατάλοιπα ενός καμένου χωριού μια χωρική γυναίκα προσπαθεί να ξεφύγει και να σωθεί, και δίπλα της ένα βρέφος που υποφέρει από την πείνα προσπαθεί να θηλάσει από το ξερό στήθος της μητέρας του. Τότε ο Ντιμίτρι, γράφει ο Ντοστογιέφσκι, «αισθάνθηκε ένα αίσθημα οίκτου, που ποτέ άλλοτε δεν το είχε νιώσει, να ανεβαίνει στην καρδιά του, να θέλει να κλάψει, να κάνει κάτι για όλους αυτούς, έτσι ώστε το βρέφος να μην κλαίει πια, η μαύρη και κάτισχνη μάνα του να μη δακρύζει, να μην υπάρχουν πια απ' εδώ και πέρα δάκρυα». Έτσι ο Ντοστογιέφσκι οραματίζεται το έσχατο αγαθό πέρα από την οδύνη. Ο Σταυρός πρέπει να ξεπεραστεί από την ανάσταση. Δεν έχει θέση στη Βασιλεία τού Θεού ο πόνος. Η αγάπη αγκαλιάζει την οδύνη, όχι για να της δώσει μεταφυσικό περιεχόμενο, αλλά για να τη μετατρέψει σε χαρά.\nΟ Ντοστογιέφσκι δεν το λέγει, αλλά το υπονοεί: η Θεία ευχαριστία είναι πρόγευση της χαράς, όχι της λύπης -ούτε καν της χαρμολύπης.\n«Ώστε στ' αλήθεια λέει η θρησκεία πως όλοι μας θα σηκωθούμε από τους νεκρούς και θα ξαναζήσουμε και θα ξαναδούμε πάλι ο ένας τον άλλο;»\nΤο δίχως άλλο θ' αναστηθούμε... Και χαρούμενα, εύθυμα θα διηγηθούμε ο ένας στον άλλο όσα γίνανε... Απάντησε ο Αλιόσα.\nΗ σκέψη τού Ντοστογιέφσκι συνοπτικά\nΤού σεβ. Μητρ. Περγάμου Ιωάννη Ζηζιούλα\nΠηγή: Περιοδικό "Νέα Ευθύνη" τ. 3 Ιανουάριος 2011.-oodegr.com\nΕτικέτες Αξιόλογα-ψυχωφελή Κείμενα, Λογοτεχνία, Φιλοσοφία\nΜακαριστού γέροντος Ἀθανασίου Μυτιληναίου: Ἡ ἑ νό τη τα τῶν πι στῶν και η αίρεση του Οικουμενισμού


Οδηγίες από την Ένωση Ελευθεροεπαγγελματιών Παιδιάτρων Λάρισας - kosmoslarissa\nΟδηγίες από την Ένωση Ελευθεροεπαγγελματιών Παιδιάτρων Λάρισας\nΛάρισα | 01 Απρ 2020, 17:24\nΗ Ένωση Ελευθεροεπαγγελματιών Παιδιάτρων Λάρισας εξέδωσε οδηγίες προς τους γονείς σχετικά με τις επισκέψεις στα ιατρεία και τους εμβολιασμούς.\nστο πλαίσιο της προσπάθειας του περιορισμού της εξάπλωσης του κορονο'ι΄ού οφείλουμε να λάβουμε προληπτικά μέτρα που αφορούν τη λειτουργία των παιδιατρικών ιατρείων και που αποσκοπούν στην ασφάλεια των μικρών μας ασθενών και των οικογενειών τους.\n1) Οι επισκέψεις στα Ιατρεία να γίνονται μόνο κατόπιν τηλεφωνικής επικοινωνίας. Να τηρείται αυστηρά η ώρα των ραντεβού ( όχι προσέλευση νωρίτερα ή αργότερα) για να μην υπάρχει συνωστισμός και συγχρωτισμός.\n2) Τα παιδιά να μην συνοδεύονται από ενήλικες με ύποπτα συμπτώματα. Να συνοδεύονται από ένα (1) μόνο συνοδό. Παιδιά (αδελφάκια) να μην έρχονται ως συνοδοί στο Ιατρείο.\n3) Συστήνεται η χρήση μάσκας και η τήρηση όλων των κανόνων υγιεινής κατά την είσοδο και την έξοδο από το Ιατρείο, σύμφωνα με τις επίσημες οδηγίες των επιστημονικών οργάνων και της πολιτείας.\n4) Συνεχίζεται ο εμβολιασμός των παιδιών μέχρι την ηλικία των 2 ετών σύμφωνα με τις οδηγίες του ΕΟΔΥ. Αναμνηστικές δόσεις συστήνεται να προγραμματίζονται κατόπιν επικοινωνίας με τον θεράποντα παιδίατρο.\n5) Παιδιά με ήπια συμπτώματα να παραμένουν στα σπίτια τους και να επικοινωνούν τηλεφωνικά με τον θεράποντα ιατρό τους.\nΟ Ιδιώτης παιδίατρος θα στέκεται πάντα δίπλα στην ελληνική οικογένεια για να τη στηρίζει σε αυτές τις δύσκολες ώρες. Ακολουθούμε τις οδηγίες των ιατρών και της πολιτείας.\n" Πλένουμε τα χέρια μας. Φοράμε μάσκα. Μένουμε σπίτι "